text:
Agajan şugünki mowzugynda Aşgabatda gar pursatlaryny paýlaşdy. Menem garyň ýagan gijesinden birnäçe pursady paýlaşaýyn diýdim. Suratlaryň hili fotoapparaty awtomatik gurnamalarda çekenim üçin pesdir. Esasy maksat sungat däl-de eýsem garyň ýagyş pursadyny paýlaşmakdy. Continue reading →
OKUW.NET – Täze proýektim
Eýýam iki ýyl töweregi daşary ýurtlarda okuw barada türkmençe maglumat azlygyny belläp geçýädim. Iki ýyla golaý wagtlap bir proýekt ugryndadym. Beýleki dillerde okuw barada maglumat kän, ýöne edil bize gerekli maglumatlar kemçiligi bolanlygy sebäpli şeýle bir proýekti başlatmak maksat edindim.
StudyAbroad.com saýtyny görenden soň esas proýektiň şekli kellämde bellenildi. Ilki özümçe birnäçe maglumaty jemläp, ýönekeý saýt ýasap başlamakçydym işe. Ýöne öz esas işim sebäpli elim degenokdy kän bul meselä.
Türkmenistandan biri eger daşary ýurtda okamak niýeti bolsa, onda tanyş bilişlerinden sorap ugryna çykýar. “Planynyň ogly Kiýewde okaýar, şolar nämäň nämedigi bilýändir…” şeklinde gürrüňler kän geçýändir maşgalalarda. Internete girip tapan ors dilindäki saýtlardan alan maglumatlary hem edil Türkmenistanly dalaşgärler üçin ýeterlik maglumat berip bilmeýär. Continue reading →
Wýetnamda motor sürmek
Motor Wýetnam şäherleriniň esasy gatnaw ulagy. Nirä gitseň motordan doly. Wýetnamlylar (Milleti näme bolýa bularyň? Menä wýetkos diýäýýän käwagt.) hut motorda doglan ýaly. Käwagt ýolda duş gelýä, bütin maşgalasy bilen münýäler. Aslynda Agajan bu mesele barada öz syýahat blogynda ýazypdy. Bu ýere birinji gezek gelen biri üçin gaty täsin zat. Olaryň ýollarda bolşuny görüp ýüregiň ýarylýa.
Motor sürmek beýlede dursyn, men ömrümde tigir sürip görmedim. Henize çenli nädip iki tigirde deňagramlyk saklanyp bolýanlygy kelläme syganok. Birnäçe synanşykdan soň meniň motor diýen zady sürip bilmejekdigim meselesi kellämde ornaşyp başlady. Birem gelenimiň birinji hepdesinde awariýa düşip, gapyrgalarymy agyrdansoň bu pikir (gorky, fobia diýseňem boljak) has hem güýçlendi. Iki hepdeläp gijeleri uky alyp bilmän, oturyp turanymda ejir çekmek, hiçkime görkezmesin. Öýdäkilere aýtmadym awariýa bolanymy, doganym aram aram blogumy okaýa, indi habarlary bolar. Continue reading →
Men kompýuter bilýän!
Halkymyz “kompýuterşik” ýa-da “kompýuterçi” diýýär käbirlerine. Kim olar? Näme diýmek ol? Aslynda “kompýuter operatory” manysyny berýän iş wezipesi. Hawa, köp iş ýerinde görýädim öňler, birnäçe ýaş oglan-gyzlar, güni bilen Word-da tekst ýazmak bilen bolýadylar. Işe girjek bolanyňda kompýuter bilýänler üçin has hem aňsat bolýady işe girmek.
Indi bolsa meniň öz pikirlerim we synlaryma geleli. Continue reading →
2011-nji ýylyň jemlemesi…
2011-i hem geçirdik nesibesi bilen. BaýramTM blogy barada gysgaça hasabat bilen 2011-nji ýyly jemläsim geldi.
Asyl saýt açma pikrim öňden bäri bardy. Ýöne öňler mugt hosting hyzmatlaryny ulanýadym. Olaram meniň öz islegimdäki ýaly hyzmat berip bilenokdylar. (Mugt zatdan başga näme garaşjak? =) ) Şeýlelik bilen ömri uzak bolar ýaly birem planynsayty.mugtsaytbar.com ýaly adyny ýatda saklap bolmajak birzatlar bolandan ýylda 10$ töweregi bayramtm.com adresi satyn aldym, we saýt Aprel aýynda, has takygy aýyň 22-den 23-e geçýän gije işe başlady.
Agajan hem şol wagtlar öz saýtynda (www.agajanh.com) şahsy blog açyp edýän işleri we pikirlerini paýlaşmakçydy. Soňlugy bilen işleri kän bolansoň goýbolsyn etdi. Agajan 3 proýektini hödürlän bolsa arkasynda 10 sany proýekt hem durandyr. Olaryň heniz wagty gelmänligi sebäpli kän agzalanok, ýa-da ujyndan birzatlar görkezip goýýar. We biz ikimiz statistikada bir birimiz bilen ýaryşjakdyk. Agajanyň saýtynyň hasabatyny bilmedim welin, men siziň bilen öz saýtyma girýänler barada birnäçe maglumat bermekçi… Continue reading →
Agajan bilen söhbetdeşlik
Öň habar berşim ýaly Agajan bilen hat üsti birnäçe soragly reportaž aldym. Ilki bilen Agajanyň işlerini köplügi sebäpli sorag jogap uzaga çekdi. Soň bolsa meniň özümiň işlerim sebäpli reportažy çap etmäne gijä galdym.
Agajan bilen ilki teswirleriň ýapylmagy barada açylan gürrüň soňlugy bilen türkmen sosial platformalary barada dowam etti. Soň onuň häzir üstünde işleýän proýektleri barada hem gürrüň berdi. Sohbetdeşligiň ahyrynda onuň web proýekt alyp barmak barada tankyt hem maslahaty bar. Continue reading →


c: text/html

text:
Häzirki zaman şäher gurluşyk ýörelgesi sazlaşykly durmuş gurşawyny göz öňünde tutýar, ol oňaýlylygy, innowasiýalary, ekologiýa taýdan arassalygy öz içine alýar. Ýaşaýyş jaýlarynyň gurluşygy bilen bir wagtda olaryň ýanynda durmuş we medeni-dynç alyş infrastrukturasy hem döredilýär, seýilgäh zolaklary kemala getirilýär, landşaft bezegleri binalalryň sazlaşygyna görk goşýar.
Milli özgertmeler maksatnamasyna laýyklykda özboluşly edara we jemgyýetçilik-medeni ähmiýetli binalar, döwrebap ýaşaýyş jaý toplumlary, şeýle hem ýol-ulag infrastrukturasynyň binalary bilen owadanlaşýan Daşoguzda şäheriň özboluşlylygyna aýratyn görk berýän landşaft bezegine-de uly üns berilýär. Täze bag-seýilgäh zolaklarynyň döredilmegi bilen ozal bar bolanlarynyň durky täzelenýär.
Tiz wagtda Andalyp köçesiniň ugrunda ýerleşýän seýilgäh täze görke girer. Bu ýerde täze gök zolaklar dörediler, pyýadalar üçin ýodalar düşeler, owadan oturgyçlardyr üýtgeşik çyralar oturdylar, ozalky çüwdürimiň durky täzelener we gijelerine çyralar ýanýan üýtgeşik çüwdürim gurlar.
Ýaşaýyş jaý gurluşygyna toplumlaýyn çemeleşme jaýlaryň gapdalynda çagalar üçin zerur enjamlar bilen üpjün edilen oýunlar we sport zolaklarynyň bolmagyny göz öňünde tutýar. Şeýle binalar ozalky ýaşaýyş jaý toplumlarynda-da bina edilýär.“Merkez-1“ etrapçasynda çagalar üçin ýene bir döwrebap oýunlar meýdançasy guruldy, häzirki wagtda „Merkez-2“ etrapçasynda abadanlaşdyryş işleri alnyp barylýar.
Daşoguz ýylsaýyn bagy-bossana bürelýär. Diňe şu ýylyň özünde agaç nahallarynyň 870-si oturdyldy, dürli güller we gyrymsy agaçlar şäheriň şaýollarynyň arasyndaky zolaklara bezeg berdi, şäheriň görküne görk goşýan bezeg zolaklary barha köpelýär.

robotstxt: allowed

filter: keep


text:
Otandyq óndiristegi kópirshiktelgen kaýchýk, sondaı-aq alıýmınıı men mys jaqyn arada Qazaqstannan Grýzıa naryǵyna jetkizilýi múmkin. Buǵan Tbılısıde ótken saýda-ekonomıkalyq mıssıa barysynda grýzındik tarap qyzyǵýshylyq tanytqan bolatyn.
Qyrkúıek aıynyń sońynda Qazaqstan – Grýzıa bıznes-forýmy ótip, ony Grýzıa Respýblıkasyndaǵy QR Elshiliginiń kómektesýimen Grýzıa Saýda-ónerkásip palatasymen birlesip Qazaqstannyń Syrtqy saýda palatasy uıymdastyrdy, dep habarlaıdy SSP baspasóz qyzmeti.
Bıznes-forým taý-ken, qurylys jáne mashına jasaý salalarynyń iri qazaqstandyq kásiporyndarymen jáne áleýetti grýzındik satyp alýshylarmen tikeleı baılanys ornatqan negizgi dıalog alańy boldy. Onyń qorytyndysy boıynsha eki eldiń saýda palatalary arasyndaǵy yntymaqtastyq týraly Memorandýmǵa qol qoıyldy.
Qazirgi ýakytta qazaqstandyq «IT&M» kompanıasynyń Grýzıaǵa kópirshiktelgen kaýchýk jetkizýi týraly kelissózder júrgizilýde. Sondaı-aq kóshpeli kezdesýlerdiń aıasynda «DIO» kompanıasy Qazaqstandaǵy zamanaýı az shyǵyndy taý-ken óndirisin damytýǵa baǵyttalǵan «KazMinerals» kompanıasynan alıýmınıı men mys satyp alýǵa qyzyǵýshylyq bildirdi.
Qazirgi tańda Qazaqstan Grýzıaǵa munaı ónimderin, azotty tyńaıtqyshtar, makaron ónimderin, temir prokattaryn, temeki, tońazytylǵan balyq, dári-dármekti eksporttaýda. Grýzıadan biz sharap, alkogolsiz sýsyndar men mıneraldy sýlar, metall qubyrlar, vaksınalar, sút ımporttap otyrmyz.
2018 jyldyń qańtary men shildesi aralyǵynda elder arasyndaǵy syrtqy saýda aınalymy 2017 jylǵy osyndaı kezeńmen salystyrǵanda 67%-ǵa ulǵaıyp, 77 mln AQSH dollaryn qurady.


text:
Arabystanyň patyşasy Salman Bin Abdulaziz bilen daşary işler ministri Adel Al-Jobeýr Moskwa saparlarynyň gidişinde Eýrany sebitiň içeri işlerine gatyşmakda aýypladylar.
Düýn Adel Aljobeýr Moskwada beren gürrüňlerinde Eýran halkara köpçüliginiň işjeň agzasyna öwrülmegi isleýän bolsa başga ýurtlaryň içeri ioşlerine gatyşmakdan saklansyn diýip toslady.
Bu toslama şeýle bir ýagdaýda ara atylandyr welin Arabystan döwleti başga ýurtlaryň şol sanda Bahreýn, Siriýa we ýemen ýurtlarynyň içeri işlerine gatyşyp durandyr.
Salman Bin Abdulaziz hem sebitiň durnuklylygy ylaýtada Siriýada we ýemende howpsuzlygyň berkarar bolmagy Eýranyň alyp barýan syýasatlarynyň togtadylmagyna baglydyr diýip toslady.


text:
BDTU – öňdebaryjy ýokary okuw jaýlaryň biri bolup Belorusiýanyň tokaý, himiki we poligrafiki pudaklaryna degişlidir. Uniwersitet Hökümiýetiň döwlet Baýragynyň (hil boýunça) eýesi bolup durýar. Biz döwletiň ýokary okuw jaýlarynyň arasynda ilkinji ilkinji bolup milli (СТБ ISO 9001-2009) we nemes (DIN EN ISO 9001-2008) sertifikasyýasynyň sistemasynyň talaplaryna laýyk gelýän menenjmentiň sertifikatyny aldyk.
BDTU Belorussiýadan , GDÝ (СНГ) ýurtlaryndan we daşary ýurtlardan iň abraýly, ýokary girdejili, perspektiwaly hünärler boýunça dalaşkärleri kabul etmegi amala aşyrýar:
- tokaý hojalygy, geoinformasiýa sistemalary, medeni-seýil we dynç alyş bagyň gurluşygy, landşaft dizaýny, syýahatçylyk we tebigatdan peýdalanmak;
- tokaý toplumynyň enjamlary we abzallary, tokaý inženerçilik işleri, agajy gaýtadan işleýiş we ýelimlenýän materiallaryň hem plitalaryň tehnologiýasy, mebeliň dizaýny we tehnologiýasy, energoeffektli tehnologiýasy we energetiki menedžmenti;
- nebit himiýa sinteziň tehnologiýasy we polimer materiallaryň önümçiligi we gaýtadan işlemegiň himiki tehnologiýasy, biotehnologiýa we bioekologiýa, lak we boýag materiallaryň, himiki- tokaý we sellýuloza-kagyz önümçiliginiň tehnologiýasy, derman serşdeleriniň, efir ýagynyň we parfýumer-kosmetiki önümleriniň tehnologiýasy , senagat we azyk önümleriniň we derman serişdeleriniň standartizasiýasy we sertifikasiýasy;
- mineral dökünleriň, inçe organiki däl sinteziň, aýnanyň we keramikanyň, berkidiji we gurluşyk materiallaryň, kompozitli materiallaryň himiki tehnologiýasy, himiki önümçiligiň enjamlary we abzallary, awtomatlaşdyrylan dolandyryş sistemasy, daşky gurşawyň goragy we senagat ekologiýasy;
- neşirýat we çaphana işleri, çaphana enjamlary we maglumaty gaýtadan işleýiş sistemasy, habar beriş sistemasy we tehnologiýasy;
- ykdysadyýet, marketing, menedžment, hasaplaýyş, seljeriş, audit we ş.m.
BDTU kitapçık


text:
Turgundy bekediniň ösdürilmegine ýardam bermek maksady bilen, Owganystanyň çäklerinde demir ýoluň gurluşygy meýilnama laýyklykda barýar. Bular barada ulag we aragatnaşyk meseleleri boýunça wise-premýer B. Annameredow hökümetiň mejlisinde habar berdi.
Wise-premýeriň habar berşi ýaly, türkmen hünärmenleri iş meýilnamasyna laýyklykda, polat ýoluň gurluşygyny tapgyrlaýyn alyp barýarlar. Demir ýol gurluşykçylarynyň şu günlerdäki iş depgini işleriň öz möhletinde ýokary hilli tamamlanmagyny üpjün eder.
Şunuň bilen baglylykda, döwlet Baştutanymyz Türkmenistanyň Owganystan bilen däp bolan dostlukly gatnaşyklara hem-de Owganystanyň ykdysady taýdan ösmegine hemmetaraplaýyn ýardam bermek, onuň durmuş ulgamyny täzeden dikeltmek, sebit we halkara düzümleýin taslamalara netijeli goşulyşmagyny gazanmak boýunça tagallalary has-da işjeňleşdirmäge ygrarlydygyny nygtady.
Hormatly Prezidentimiz polat ýoluň gurluşygy barada aýdyp, bu taslamanyň Türkmenistan bilen Owganystan Yslam Respublikasynyň arasyndaky hyzmatdaşlyk gatnaşyklaryna kuwwatly depgin berjekdigini belledi. Wise-premýere bu demir ýoluň, şeýle hem hemme ugurdaş düzümleýin desgalaryň gurluşygynyň meselelerini hemişe gözegçilikde saklamaga degişli tabşyryklar berildi.


text:
ABŞ-nyň döwlet sekretary Reks Tillerson yrak we kürt liderlerini dialogyň üsti bilen özara dawalaryny çözmäge we ýurtdaky dartgynlylygy gowşatmaga çagyrdy. Tillerson bu barada Bagdada eden saparynyň dowamynda çykyş etdi.
“Biziň hem Bagdatda, hem-de Irbilde dostlarymyz bar. Biz iki tarapy hem gepleşiklere we dialoga başlamaga çagyrýarys” diýip, Tillerson belledi.
ABŞ-nyň baş diplomaty Yragyň premýer-ministri Haidar al-Abadi bilen duşuşyp, Bagdadyň “Yslam döwleti” terroristik toparyna garşy alyp barýan söweşini we kürtleriň Peşmerga güýçleriniň eýelän sebitleriniň gözegçiligini yzyna almak ugrundaky tagallalaryny gepleşdi.
Kürtler 25-nji sentýabrda özleriniň garaşsyzlygy ugrunda geçiren referendumyndan soň, kürt we yrak liderleriniň arasynda dartgynlylyk döräpdi. Bagdad bu referendumy bikanun diýip, ret etdi. ABŞ we BMG hem oňa garşy çykdylar.


text:
Aşgabatda “Türkmentelekomyň” eýeçiliginde tamlaryň üçeklerine oturdylan antennadan çekilen kabel telewideniýeleriň tölegleri duýdansyz 100% gymmatladyldy.
1-nji maýdan başlap “Türkmentelekomyň” esasy kabel telewideniýesiniň bir aýlyk tölegi 5 manatdan 10 manada, ikinji we üçünji kabel liniýalarynyňky 1 manatdan 5 manada ýokarlandyryldy.
Türkmenistanda bolup geçýän täzeliklere ýakynda syn edýän Aşgabatda ýaşaýan synçy Amanmyrat Bugaýewiň sözlerine görä, bu barada raýatlara öňünden hiç hili duýduryş berilmedi. Munuň üstesine-de, resmiler tölegleriň tölenmändigini aýdyp, bu gymmatlamadan habarsyz ýaşaýjylaryň kabel telewideniýelerini hem duýdansyz öçürdiler.
“2018-nji ýylyň iýun aýynyň 10-dan soňra kabel telewideniýesini köpçülikleýin ýatyrmak, ýagny şonuň öýüňe gaýdýan liniýasyny öçürmeklik köpçülikleýin häsiýete eýe boldy. Iki-üç günläp işlemänsoň, adamlar “Türkmentelekomyň” degişli edaralaryna jaň edip başladylar. Ýaşaýjylar ‘Näme üçin meniň telewizorym işlänok?’ diýip sorasa, olaram ‘Siziň tölegiňiz tölenmedik’ diýdiler. Adamlaryň köpüsi ‘O nähili meniň elimde töleg depderçäm bar. Men pylan aýyň, pylan güni baryp töledim’ diýse-de, ‘Ýok, bahalar üýtgedi’ diýipdirler” diýip, synçy Bugaýew bu ýagdaýlary başdan geçiren ýaşaýjylaryň ençemesine salgylanyp gürrüň berdi.
Maglumat üçin ýatlatsak, Aşgabatda jaýlaryň üçeklerinden we diwarlaryndan çanak antennalaryň mejbury sökülip aýrylmagynyň yz ýany, onuň ýerine ýaşaýjylara iki mümkinçilik hödürlenipdi. Olaryň biri “AşTu-nyň” telefon liniýalary arkaly berilýän telekanallar bolsa, beýlekisi “Türkmentelekomyň” eýeçiliginde tamlaryň üçeklerine oturdylan antennadan çekilen teleýaýlymlardyr.
“Türkmentelekomyň” kabel telewideniýeleriniň hyzmatlaryndan peýdalanýan ýaşaýjylaryň bu soňky gymmatlama barada näme sebäpden özlerine öňünden aýdylmandygy barada beren soraglaryna, agzalýan edaranyň işgärleri: “Biz aýtmalydyram öýütmedik. Sebäbi kesilse, özüňiz habar tutarsyňyz, şonda aýdarys diýdik” diýip, jogap berýärler.
Şeýle-de, jogapkär işgärler ýaşaýjylara iýun aýynyň 20-ne çenli maý we iýun aýlary üçin goşmaça tölegleri tölemelidiklerini we şondan soň olaryň kabel telewideniýeleriniň gaýtadan işläp başlajakdygyny aýdýarlar.
Azatlyk Radiosyna ýokarda gürrüňi edilen ýagdaýlar dogrusynda, “Türkmentelekomyň” edarasyndan haýsydyr bir kommentariý almak başartmady.
Ýöne belläp geçsek, Türkmenistanda döwlet eýeçiligindäki edara-kärhanalar tarapyndan ýaşaýjylara berilýän hyzmatlaryň tölegleriniň duýdansyz gymmatladylmagy bilen baglanyşykly ýagdaý ilkinji gezek gaýtalanmaýar.
Geçen ýylyň oktýabr aýynyň başynda çagalar baglarynyň tölegleri, ýaşaýjylara öňünden hiç hili bildiriş edilmezden, Aşgabatda 10 manatdan, ýurduň welaýatlarynda 8 manatdan birden 80 manada ýokarlandyryldy.
Şol aýyň ahyrynda bolsa, Türkmenistanyň Bilim ministrliginiň Dil merkezinde üç aýlyk dil we kompýuter kurslarynyň tölegleri okuw ýyly başlap, öňki nyrhdaky tölegler amala aşyrylandan tas bir aý soň, duýdansyz üç esseden hem köp ýokarlandyryldy we ene-atalardan eýýäm geçen aý üçin hem goşmaça töleg talap edildi.


text:
Orsýetiň daşary işler ministri Sergeý Lawrow ABŞ-nyň prezidenti bilen Dmirgazyk Koreýanyň lideriniň arasyndaplanlaşdyrylan sammitden öň Demirgazyk Koreýa baryp, uly derejeli resmiler bilen duşuşýar.
Lawroyň 31-nji maýdaky saparyna Moskwanyň Phenýanyň Birleşen Ştatlar we Günorta Koreýa bilen gurýan diplomatik gatnaşyklarynyň arasynda öz sesiniň eşidilmegini üpjün etmek synanyşygy hökmünde garalaýr.
Lawrow Phenýanda Demirgazyk Koreýanyň lideri Kim Jong Un bilen duşuşdy diýip, Orsýetiň Daşary işler ministrligi ýurduň daşary işler ministriniň geçiren gepleşiklerinden soň twitterde habar berdi.
“Biz Demirgazyk we Günorta Koreýa bilen gatnaşyklary, şonuň ýaly-da Demirgazyk Koreýa bilen Birleşen Ştatlaryň arasyndaky gatnaşyklary gutlaýarys” diýip, Lawrow 31-nji maýda, Demirgazyk Koreýanyň daşary işler ministri Ri Ýong Ho bilen duşuşykdan soň aýtdy diýip, Orsýetiň TASS habar gullugy habar berdi.
Rus ministri “dahylly taraplaryň ählisini şeýle wajyp we ynjyk prosesde şowsuzlyga uçralmagynyň öňüni almakdaky jogapkärçiliklerine doly düşünmäge” çagyrdy.
Moskwa Phenýan we Seul bilen bilelikdäki ykdysady taslamalary, şol sanda demirýol gurluşygyny durmuşa geçirmäge gyzyklanýar diýip, Lawrow aýtdy.
Orsýet bilen Demirgazyk Koreýanyň arasynda kiçiräk araçäk bolup, onuň uzynlygy Uzak Gündogardaky Wladiwastok şäherinden birnäçe kilometre uzaýar we olar degişlilikde ýürekdeş gatnaşyk saklaýar.
Lawrowyň Phenýana sapary ABŞ-nyň prezidenti Donald Tramp bilen Demirgazyk Koreýanyň lideri Kim Jong Unyň arasyndaky taryhy sammiti gurnamak ugrunda alnyp barylýan diplomatik tagallalaryň gyzgalaňyna gabat geldi.
ABŞ-nyň döwlet sekretary Maýk Pompeo 30-njy maýda Nýu-Ýorkda bu meseläni maslahatlaşmak üçin Kimiň sag goly hasaplanylýan generalKim Ýong Çol bilen duşuşdy.
Kim Ýong Çol Demirgazyk Koreýanyň20 ýyla golaý wagt içinde Birleşen Ştatlara sapar eden iň uly lideri bolup, Pompeo bilen nahar başynda duşuşdy we olar 31-nji maýda hem duşuşýar.
Waşington, Phenýana belli bir ykdysady we howpsuzlyk bähbitlerini bermek bilen, Koreýa ýarymadasynyň ýadro ýaraglaryndan doly saplanmagyny gazanmaga çalyşýar.


text:
Türkmenistanyň demirgazyk welaýaty Daşoguzda dollaryň “gara bazardaky” nyrhy täze rekord derejä ýetip, 4-nji iýunda 1 amerikan dollary 29 manada barabar boldy.
Azatlyk Radiosynyň bu welaýatdaky çeşmeleri 4-nji iýunda irden dollaryň bahasynyň bir az wagt peseljek ýaly bolandygyny, ýöne soňra munuň “söwdegärleriň dollary arzan bahadan satyn almak üçin eden oýny bolup çykandygyny” aýdýarlar.
“Irden Daşogzuň ‘Baý bazarynda’ dollar birbada arzanlajak ýaly boldy. Ýöne bu dollarçylaryň dollary arzan bahadan ýygnamak üçin eden oýny eken. Adamlar munuň anygyna ýetensoň, bazarda uly ýakalaşma boldy. Aldanan adamlar özleriniň arzan satan dollarlaryny yzyna aldylar” diýip, adynyň efirde agzalmazlygyny soran çeşmämiz gürrüň berdi.
Azatlygyň Aşgabatdaky habarçylary hem, dollaryň “gara bazardaky” söwdegärleriniň 1 amerikan dollaryny 24 manat 50 we 24 manat 80 teňňeden satyn alýandygyny, ýöne satanlarynda üstüne azyndan 2 manat goşup satýandyklaryny aýdýarlar.
“Onam üstünden düşseň, sebäbi ‘Aý mende ýok’ diýip, indi köplenç satanoklar. Özem soňky döwürde gara bazar söwdegärleriniň hüşgärligi hasam artdy. Şonuň üçin dollary tabşyrjagam-aljagam bolsalar, köplenç ýagdaýda dollar söwdasyny edýäniň tanşy gerek” diýip, Aşgabatda ýaşaýan synçy Bugaýew gürrüň berdi.
Onuň sözlerine görä, türkmenistanly ýaşlaryň daşary ýurtlara okamaga gidýän möwsüminiň golaýlamagy bilen, ýurtda dollara bolan talabyň has-da artmagyna garaşylýar. Şol sebäpli söwdegärler dollaryň ýene-de gymmatlajakdygyny aýdýarlar.
Türkmenistanyň Merkezi banky 2016-njy ýylyň başynda dollaryň nagt görnüşli çalşygyny doly ýatyrandan soň, ýurtda daşary ýurt walýutasynyň nagt söwdasy gadagan edildi. Türkmenistanyň Merkezi banky bolsa, dollaryň resmi kursuny 3,5 manat möçberinde saklap gelýär.
Ýurduň banklary ilatyň belli bir möçberdäki türkmen manadyny nagt däl görnüşde daşary ýurt walýutasyna öwürmäge mümkinçilik döretse-de, bu pul serişdesini nagtlaşdyrmak hem-de olardan nagt däl hasaplaşyklar arkaly peýdalanmak düzgünleri doly diýen ýaly çäklendirildi.
Dollaryň “gara bazardaky” nyrhy resmi kursdan sekiz esse ýokarlanan mahaly, Türkmenistanda öndürilýän we daşary ýurtlardan getirilýän harytlar hem gün-günden gymmatlaýar we olaryň käbir görnüşlerinde gytçylygyň emele gelendigini görse bolýar.
Türkmenistanyň syýasy durmuşyna ýakyndan syn edýän halkara we ýerli synçylaryň ençemesi häzirki wagtda ýurduň öz garaşsyzlygyna eýe bolany bäri iň agyr ykdysady krizisi başdan geçirýändigini aýdýarlar.
Türkmenistanyň resmi mediasynda ýokarda gürrüňi edilýän ýagdaýlar dogrusynda kelam agyz söz aýdylmaýar.


text:
metro-turkmen
Syyasathabarlary-turkmensnews- Eýranyň döwlet baş tutany Hasan Ruhani Eýranyň başga ýurtlardaky ilçilerini Eýran milletiniň,taryhynyň we medeniýetiniň wekilleri hasaplamak bilen olary halkara ...
TurkmensNews- Talantly türkmen şahyry, Türkmenistanyň Magtymguly adyndaky Döwlet baýragynyň eýesi. Gurbannazar Ezizow 1940-njy ýylyň 1-nji martynda Aşgabat etrabynyň Büzmeýin obasynda eneden ...
TurkmensNews- Garaşsyzlyk gününiň öňüsyrasynda döwlet dükanlarynyň tekjelerinde ýene arzan azyk önümleri peýda boldy. “Gülistan” we “Sumbar” söwda merkezlerindäki dükanlarda, Aşgabatdakt ...
Syyasat habarlary- Türkmenistanyň häkimiýetleri BMG-nyň adam hukuklary boýunça işçi toparynyň 2018-nji ýylyň maýynda beren 191 rekomendasiýasynyň 19-syny yzyna gaýtardy. Bu ...
makalalar-turkmensnews- Ýazyjyogly Ahmet Bijanyň «Ajaýybyl-mahlukat» eseriniň agramly bölegi haýwanlaryň häsiýet aýratynlygyny açyp görkezmek bolup durýar. Ahmet Bijan haýwanlaryň adam häsiýeti ...
TurkmensNews- Eýranyň Huzestan welaýatynyň häkimi şu hün mukaddes gorag heepdesine bagyşlanyň ýaragly gýçleriniň ýöriş çaresiniň gidişinde amala aşyrlan terrorçylykly hüjüm ...
TurkmensNews- Türkmenistanyň prezidenti Gurbanguly Berdimuhamedow döwlet kabinetiniň maslahatynda eden çykyşynda Aşgabat döwleti Hazar deňiziniň çäginde 5 taraplaýyn taslamalary garşylaýandyr we ...
TurkmensNews- Eýranyň daşary işler ministri Muhammet Jawad zarif Türkiýäniň resmileri bilen geçiren gepleşiklerini netijeli hasaplady.
TurkmensNews- Eýranyň döwlet baştutany Hasan Ruhani jogapkärçilik Eýran resmileriniň gowy ýeridir diýdi.
TurkmensNews- Türkmenistanlylar, geçen ýyllar ýaly Gurbanlykda üç gün dynç alarlar
Turkmensnews- Eýranyň daşary işler ministrliginiň metbugat wekili Bahram gasemi Amerikanyň prezidenti Donald Trampyň haýbat atyjy twittiniň jogabynda Eýran milleti mydama ...
Turkmens News- Amerikanyň prezidenti Donald Trampyň wehimli gürrüňlerinden soňra NATO guramasynyň başlyklary gyssagly we gizlin maslahaty geçirdiler.
TurkmensNews- ykdysady sazlaşyklar boýunça ýokary geňeşiň 3-nji maslahaty şu gün Eýranyň 3 güýjiniň başlyklarynyň gatnaşmagynda we prezident Hasan Ruhaniň baştutanlygynda ...
Syyasat habarlary- Eýranyň döwlet baştutany Hasan Ruhani duşmanyň haýbatynyň pursata dönderilmegini nygtamak bilen bir wagtda bet niýetliler gysga wagtyň içinde ...
Syyasat Habarlary- Eýranyň mejlis başlygy Ali Larijani Eýran Yslam Respublikasy özüniň belli usullaryna we taktiklaryna daýanyp 5+1 ýurtlary bilen ýadro ...
TurkmensNews- Türkmenistanyň resmi metbugatynda adam hukuklary boýunça ygtyýarly wekil (ombudsmen) Ýazdursyn Gurbannazarowanyň 2017-nji ýyldaky işiniň netijeleri boýunça ilkinji hasabaty çap ...
Bilim-TurkmensNews- Çagalar günme gün ösmän, olar sagatma-sagat ösýärler. Psihologlar käbir häsiýetleri çaga kiçilikden öwretmegi maslahat berýärler.
juma 15-nji iýun musulman ýurtlaryň aglabasynda oraza baýramy günidir.
Amerika ,Ysraýyl režimiň jahanlyk köpçüligiň tarapyndan resmi tärde ýazgarylmagyň öňüne geçendir.
TurkmensNews- Medeniýet we metbugat boýunça wise-premýer Bahargül Abdyýewa metbugat işgärleriniň hünär derejesini ýokarlandyrmak boýunça görlen çäreler barada hasabat bereninden üç ...
آخرین خبرها
© کلیه حقوق مادی و معنوی این سایت محفوظ و متعلق به وب سایت "ترکمن نیوز" می باشد. کپی برداری از مطالب سایت با ذکر منبع بلامانع است .


text:
Türkmenistanda Ýaragly güýçleriň hatarynda gulluk edýän şahsy düzüme dini ybadatlary berjaý etmezlik tabşyrylýar. Bu barada Azatlygyň habarçysy 20-nji sentýabrda habar berdi.
Onuň sözlerine görä, Daşoguz welaýatynyň çäginde ýerleşýän serhet birikmeleriniň käbir gullukçylary namaz okaýandyklary üçin, işden boşadyldy.
“Daşoguzda namaz okaýan dört serhetçi ofiser işden boşadyldy” diýip, habarçy aýtdy.
Ol mundan beýläk çagyryş boýunça harby gullugy geçýän esgerlerden hem namaz okamazlyk barada Düşündiriş ýazdyrylýandygyny sözüne goşdy:
“Indi hatda ýönekeý esgerlerden hem namaz okamajakdyklary barada düşündiriş alynýar. Şondan soň olaryň gulluk etmegine rugsat berilýär” diýip, habarçy belledi.
Bu habar “Forum-18” neşiriniň 2018-nji ýylyň dowamynda Ýegowa ynanjynyň talaplaryna laýyklykda Türkmenistanda harby gullugy geçmekden ýüz öwüren 9 türkmenistanlynyň tussag edilendigi barada ýaýradan maglumatynyň yzýanyna gabat gelýär.
Maglumat üçin aýdylsa, Türkmenistanyň prezidenti 18-nji sentýabrda çagyryş boýunça harby gullugy geçýän esgerleriň goşundan boşadylmagy we nobatdaky raýatlaryň gulluga çagyrylmagy barada permana gol çekdi.
Soňky wagtlarda Azatlykda türkmen goşunyndaky azyk ýetmezçiligi, munuň bilen baglylykda esgerleriň, hem-de olaryň ene-atalarynyň çekýän jebir-jepalary barada maglumatlar çap edildi.
Agzalýan azyk kynçylyklary bilen bir hatarda, ýurtda häkimiýetler şahsy düzümiň hatarynda gulluk edýän gullukçylaryň ynanç-ygtykadynyň talaplaryny berjaý etmeklerine-de gatyşýar.
Türkmenistanda namaz okaýanlara, ýa-da sakgal goýberýänlere basyş edilmegi indi täzelik däl.
Iýul aýynda Türkiýeden ýurda dolanan bir türkmenistanly özüniň Aşgabadyň aeroportunda soraga çekilendigini, hem-de häkimiýetleriň onuň telefonyndaky namaz okap düşen suratlaryna esaslanyp, oňa “terrorçylyk” aýyplamasyny atandygyny Azatlyga anonim ýagdaýda habar beripdi.
Maý aýynda Azatlygyň daşoguzly çeşmesi häkimiýetleriň dine uýup, onuň düzgünlerini berjaý edýän adamlary basyş astynda saklaýandygyny habar berdi.
Galyberse-de, Azatlyk geçen ýylyň martynda namaz sebäpli, Türkmenistanyň Ýaragly güýçleriniň hataryndan boşadylan harby ofiser barada maglumat beripdi.
Azatlyk bilen söhbetdeş bolýan ençeme türkmenistanlynyň aýtmagyna görä, häkimiýetler bu çäreleri “terrorçylyga we ekstremizme” garşy göreş çäreleriniň çäginde alyp barýandygyna ynanýar, hem-de orta ýaşly raýatlaryň ýurtdan çykmagyna garşy girizilýän çäklendirmeler hem häkimiýetleriň degişli aladalary bilen bagly durmuşa geçirilýär.
Hökümetleri we halkara guramalary strategiki howpsuzlyk maglumatlar bilen üpjün edýän “The Soufan Group” topary geçirilen barlaglara we analizlere esaslanyp, aprel aýynda ýaýradan maglumat brifinginde Merkezi Aziýalylaryň arasynda yslamçy ekstremizmiň rowaçlanýandygyny aýtdy.
“Merkezi Aziýaly ekstremistler öz ýurtlaryndan alyslarda global terrorçylyga barha dahylly bolýarlar” diýip, “The Soufan Group” ýazýar.
Toparyň ýaýradan maglumatyna görä, Merkezi Aziýaly ekstremistleri öz ýurtlaryndaky hökümetleriň awtoritar häsiýeti öjükdirýär.
“Merkezi Aziýaly hökümetler yslam terrorçylygy bilen bagly wehimleri öz syýasy monopoliýalaryny saklap galmak üçin, şeýle-de garşydaşlaryny we tankytçylaryny basyp ýatyrmak üçin ulanýarlar” diýip, toparyň ýaýradan maglumatynda aýdylýar.
Merkezi Aziýalylaryň ekstremizme gatnaşygy barada aýdylanda, golaýda Azat Ýewropa/Azatlyk Radiosy bu tema bilen bagly, “Biziň adymyzdan däl” atly köp seriýaly dokumental gepleşigi efire goýberip başlady.
Türkmenistanyň Ýaragly güýçlerinden namaz sebäpli işden boşadylan dört harby serkerde barada ýurduň döwlet eýeçiligindäki maglumat serişdelerinde agzalmaýar.


text:
Türkmenistanyň Prezidenti Gurbanguly Berdimuhamedow bilen Gyrgyz Respublikasynyň Prezidenti Almazbek Atambaýewiň arasynda telefon arkaly söhbetdeşlik geçirildi.
Türkmen Lideri öz gyrgyz kärdeşini doganlarça mähirli mübärekläp, doglan gününe Tirasko atly ajaýyp tohum bedewini sowgat iberendigi üçin minnetdarlyk bildirdi hem-de muňa ýurtlarymyzyň halklarynyň arasyndaky hakyky dostlugyň we hormat-sarpanyň nyşany hökmünde garaýandygyny aýtdy, biziň halklarymyzy taryhy, medeni hem-de ruhy gymmatlyklaryň umumylygy birleşdirýär.
Söhbetdeşligiň dowamynda Türkmenistanyň we Gyrgyzystanyň Prezidentleri soňky ýyllarda has işjeň häsiýete eýe bolan döwletara gepleşiklerini mundan beýläk-de ösdürmegiň ileri tutulýan meselelerini ara alyp maslahatlaşdylar. Şunuň bilen baglylykda, yzygiderli ýagdaýda geçirilýän şahsy duşuşyklaryň hem-de özara saparlaryň netijeli häsiýeti bellenildi. Olaryň netijesinde biziň ýurtlarymyz syýasy, söwda-ykdysady we medeni-ynsanpewer ulgamlarda hyzmatdaşlygyň hil taýdan täze derejesine çykdylar.
Söhbetdeşler şeýle hem özara gyzyklanma bildirilýän sebit we halkara gün tertibiniň möhüm meseleleri boýunça pikir alyşdylar. Şunda ýurtlarymyzyň arasyndaky özara düşünişmegiň we ynamyň ýokary derejesiniň ikitaraplaýyn derejede, şeýle hem köptaraply görnüşde, hususan-da, iri halkara guramalarynyň we düzümleriniň, ozaly bilen, BMG-niň we GDA-nyň çäklerinde netijeli hyzmatdaşlyk üçin ygtybarly binýat bolup hyzmat edýändigi bellenildi. Şunuň bilen baglylykda, türkmen Lideri Gyrgyz Respublikasynyň ýolbaşçylaryna Türkmenistanyň halkara başlangyçlaryny goldaýandygy üçin minnetdarlygyny beýan etdi.
Döwlet Baştutanlary giň ugurlar, şol sanda söwda-ykdysady ulgamda netijeli gatnaşyklaryň ösdürilmegi üçin uly mümkinçilikleriň bardygyny tassykladylar. Şunuň bilen baglylykda, özara iberilýän harytlaryň we hyzmatlaryň sanawyny giňeltmek, işewürler toparlarynyň wekilleriniň arasynda göni aragatnaşyklary ýola goýmak we beýlekiler üçin amatly şertleri döretmek meselelerini bilelikde işläp taýýarlamagyň maksada laýyklygy bellenildi. Söhbetdeşler şeýle hem ylym-bilim we medeni gatnaşyklary mundan beýläk-de höweslendirmek, sport we syýahatçylyk ulgamynda hyzmatdaşlygy işjeňleşdirmek baradaky pikiri aýtdylar.
Hormatly Prezidentimiz Gurbanguly Berdimuhamedow 2017-nji ýylyň 17-27-nji sentýabry aralygynda Aşgabatda Ýapyk binalarda we söweş sungaty boýunça V Aziýa oýunlarynyň geçirilýändigini belläp, Prezident Almazbek Atambaýewi bu iri yklym derejeli ýaryşlaryň açylyş dabarasyna gatnaşmaga çagyrdy.


text:
Aşgabatda geçirilen Türkmenistanyň we Polşanyň Daşary işler ministrleriniň orunbasarlary derejesindäki syýasy geňeşmelerde taraplar türkmen-polýak gatnaşyklarynyň häzirki ýagdaýyny we ösdürmegiň mümkinçiliklerini ara alyp maslahatlaşdylar. Polşanyň wekiliýetine Daşary işler ministriniň orunbasary Andreý Papež ýolbaşçylyk etdi. Bu barada Türkmenistanyň DIM-iniň saýty habar berýär.
Türkmenistanyň we Polşanyň arasyndaky syýasy-diplomatik özara gatnaşyklarynyň oňyn ýagdaýyny bellemek bilen, taraplar ýokary derejedäki saparlary gurnamagyň meseleleri boýunça pikirleri alyşdylar.
Gazanylan ylalaşyklary gözden geçirmek bilen, taraplar bilelikdäki şertnama-hukuk esasynyň meselelerini ara alyp maslahatlaşdylar. Şeýle hem, ikitaraplaýyn söwda-ykdysady gatnaşyklary berkitmek bilen bagly meseleleriň toplumyna seredildi. Olary işjeňleşdirmegiň zerurlygy barada aýdyp, taraplar türkmen we polýak telekeçileriniň arasyndaky gatnaşyklary işjeňleşdirmek üçin teklipleri beýan etdiler.
Mundan başga-da, duşuşyga gatnaşyjylar energetika we ulag pudaklaryna hyzmatdaşlygyň mümkinçiliklerine garadylar we degişli meseleleri ara alyp maslahatlaşdylar.


text:
Milli Liderimiz Halkara atçylyk sport federasiýasynyň Kubogy we medaly bilen sylaglandy
Halkara atçylyk sport federasiýasynyň baştutany Ingimar De Wos hormatly Prezidentimiz Gurbanguly Berdimuhamedowa Türkmenistanda atçylyk sport pudagyny ösdürmäge goşan ägirt uly goşandy üçin Halkara atçylyk sport federasiýasynyň Kubogyny we medalyny gowşurdy.
Sylaglary gowşurmak dabarasy Halkara ahalteke atçylyk assosiasyýasynyň VII mejlisiniň barşynda geçi rildi.
Halkara atçylyk sport federasiýasynyň prezidentine Türkmen bedewiniň baýramy mynasybetli guralýan çärelere işjeň gatnaşýandygy üçin minnetdarlyk bildirip, milli Liderimiz bu sylagy tütuş türkmen halkynyň we atşynaslarynyň hyzmatyna minnetdarlyk hökmünde kabul edýändigini aýtdy.
TDH


text:
Hormatly Prezidentimiz Gurbanguly Berdimuhamedow türkmen demirýolçularyny lokomotiw deposynyň ulanmaga berilmegi bilen gutlady. Onda şeýle diýilýär: Döwlet we halkara ähmiýetli demir ýollaryň, inženerçilik we dolandyryş desgalarynyň gurluşyklarynda siziň gazanan üstünlikleriňiz, çekýän halal we tutanýerli zähmetiňiz eziz Diýarymyzyň ynamly ösüşine, milli ykdysadyýetimiziň kuwwatlanmagyna, halk hojalygynyň beýleki ulgamlarynyň pugtalanmagyna uly goşant goşýar.
Häzirki döwürde zähmetsöýer halkymyzyň gazanýan üstünlikleri netijesinde, Garaşsyz Watanymyz dünýäde in çalt depginler bilen ösýän döwletleriň birine öwrüldi. Demir ýol ulaglary pudagy hem ýurdumyzyň barha kuwwatlanýan ugurlarynyň biridir. Pudagy ösdürmegiň konsepsiýasyna laýyklykda, gysga wagtyň içinde iri halkara taslamalary amala aşyryldy, demir ýol menzilleri, depolar, beketler we möhüm inženerçilik-gurluşyk desgalary gurlup, ulanmaga berildi. Bu bolsa, ýurdumyzda ulag hyzmatlaryny täze hil derejesine çykarmaga ýardam edýär we goňşy döwletler bilen hoşniýetli söwda-ykdysady hyzmatdaşlygy ösdürmäge giň ýol açýar.
Bu gün Turkmenistan Watanymyz özüniň parahatçylyk söýüjilikli, dünýä döwletleri bilen hoşniýetli, ynsanperwer syýasatyna daýanyp, ulag-logistika hyzmatynyň çäginde transkontinental demir ýol geçelgelerini emele getirýär. Bu başlangyçlar möhüm ähmiýete eye bolup, halkara jemgyýetçiligi tarapyndan goldaw tapýar. Sebitdäki döwletleriň gysga ýol arkaly Pars aýlagynyň portlaryna çykmagy üçin «Gazagystan-Türkmenistan-Eýran» möhüm ähmiýetli halkara ulag geçelgesiniň ugrunda gurlan Bereket lokomotiw deposy ýurdumyzyň ulag-üstaşyr geçiriş merkeziniň wezipesini has-da ynamly berjaý etmäge itergi berjak desgalaryň birine öwrüler.
Biziň öňe sürýän başlangyçlarymyz ýurdumyzyň ulag ulgamynyň halkara düzümine işjeň goşulyşmagyna, Türkmenistanda multimodal ýük daşamalarynyň sebit boýunça utgaşdyrylmagyny üpjün edýän iri logistika merkezlerini döretmäge ýardam eder. Munuň özi Beýik Yüpek ýolunyň döwrebap derejede dikeldilmeginde we onuň netijeli peýdalanylmagynda has-da ähmiýetlidir.
Garaşsyzlyk ýyllarynda ýurdumyzda demir ýol ulaglary pudagyny ösdürmek boýunça ägirt uly işler amala aşyryldy we bu ugurda işler dowam etdirilýär. Pudagyň maddy-enjamlaýyn binýady berkidildi we döwrebap üpjünçilik ulgamlary döredildi. Mukaddes Garaşsyzlygymyzyň şanly 26 ýyllyk baýramynyň öňüsyrasynda ýurdumyzyň Demirgazyk-Günorta, Gündogar-Günbatar demir ýol ulgamyny birleşdirýän Bereket lokomotiw deposynyň işe girizilmegi ulag hyzmatlaryny has-da ýokary derejelere galdyrmaga ýardam berjek wajyp desgalaryň biri bolar.
Sizi uly dabaraly bellenýän bu şanly waka bilen ýene-de bir gezek tüýs ýürekden gutlaýaryn! Siziň her biriňize berk jan saglyk, maşgala abadançylygyny, demir ýol pudagyny ösdürmek ugrunda alyp barýan işleriňizde uly üstünlikleri arzuw edýärin!


text:
GÖNI MANYDA: - Gyzgyn Nahar - Gyzgyn Suw - Gyzgyn Demir - Gyzgyn Çörek - Gyzgyn Palow - Gyzgyn Çorba - Gyzgyn Çaý - Gyzgyn Howa - Gyzgyn Şokolad - Gyzgyn Ojak - Gyzgyn Içgiler - Gyzgyn Daş - Gyzgyn Çöl / Sähra GÖÇME MANYDA: - Gyzgyn Salam - Gyzgyn Gutlag - Gyzgyn Ýürek - Gyzgyn Tema - Gyzgyn Blog - Gyzgyn Gepleşik - Gyzgyn Gürrüň - Gyzgyn Habar - G...
Awtor:
nazaroff
(Talyp)
|
Kategoriýa: Umumy Maglumat |
11.07.2018 17:29
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#171)


text:
TM HYZMAT BILMELI
Koka-Kola hakda faktlar
ABŞ-nyň köp ştatlarynda ýol gözegçilik polisiýa işgärleri ýol heläkçiliklerinden soň gany aýyrmak üçin ýanynda elmydama 2 gallon kola saklaýarlar.
Koka-Kola – baýkerleriň söýgüli içgisidir. Olar kolany gowy görýänlikleriniň sebäbi...kola bilen motosikleriň hromlaryny ýalpyldadyp arassalaýar: koladaky fosfor kislotasy hrom bilen reaksiýa girende fosfat hrom emele getirýär, şol sanda hem ýalpyldatýar we hapadan gorap saklaýar. Edil şolar ýaly hem fosfor kislotasy hojalyk himiýasynda saklanylýar, hojalyk himikatlaryň kömegi bilen çüýrükleri arassalaýarlar, ondan başga-da kir ýuwujy poroşoklarda saklanýar.
Kolaly tarelka et goýsaňyz – 2 günden ol eti tapmarsyňyz. Sebäbi et kolan içinde eräp galar.
Maşynyň hrom bamperyndaky çüýrük ýerlerini aýyrmak üçin kola öllenen alýumin folga bilen süpüriň.
Hajathanany arassalamak üçin bir banka kolany rakowina guýuň we bir sagadyň dowamynda ýuwmaň, kolaň düzümindäki maddalar foýansdaky tegmilleri aýyrarlar.
Batareýlardaky poslap dargamalary aýyrmak üçin batareýiň özini ýönekeý kola bilen ýuwmak ýeterlik.
Çüýräp galan bolty towlamak üçin esgini kola bilen ölläp boltyň daşyny daňyp goýuň, birnäçe minut saklap towlaberiň.
Eşikleri hapadan arassalamak üçin kolany eşikleriň üstüne guýuň, oňa kir ýuwujy poroşok goşuň we kir maşynda adaty ýaly ýuwuň.
Kola ýagly tegmilleri arassalamaga kömek eder. Şeýlelik bilen kola awtoulaglaryň aýnalaryny tozandan arassalamaga kömek edip biler.
Siziň dykkatyňyza ýene ýetirmekçi: kolanyň esasy maddasy – fosfor kislotasydyr. Onuň pH-sy 2,8-deň bolup durýar. 4 günüň dowamynda aýagyňyzy eredip biljek güýji bardyr.
Kolanyň konstetratyny geçirmek üçin ýük ulagy ýöriteleşdirilen poddonlar (iki gat edip aşagynda goýulýan zat) bilen üpjün edilendir, sebäbi konsentrat birnäçe sagadyň dowamynda adaty metaly eredip bilýär. Kolanyň distribýutorlary 20 ýyl bäri ony ýük ulaglaryň hereketlendirijileriniň üstüni arassalamak üçin ulanýarlar.
Makala baha ber:
Okaldy: 1750. Şü gün okaldy: 3
Makala hakda pikiriňiz paýlaş! (diňe adyňyzy görkezseňiz bolýar)
(21)
Hmm seydiysene sony aydayyn diydinizmi
Adamlar kola gytally
Koka-kola adamyn bagryny zayalayar-a
Гызыклы
Bolgusuz içgi kola
Bet
Kola bolsa ozum isjek😁
Baha bermek funksiyany duzedin makala 5 yyldyz berjek bolup 3 yyldyz berdim
Maşynyñ tekeri ücin peýdaly däl, tersine, tekeri düzümini zaýalap bahym jaýryk atmagyna sebap bolup bilýär
bu dogry gowsy abiçny suw içäýmeli
görkezilen teswirler 21-12
Teswir galdyr
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
Jadyly Catering
-
Шашлыки Дяди Камо
-
Şeýdaýy Gelinlik salony
-
Gozgalmaýan emläk
Ähli hukuklar goragly.
Email: bilmeli@tmhyzmat.com


text: TGÝMJ-niň Daşoguz welaýat bölüminiň “Ýangyn howpsuzlygy, howpy peseltmek we täsir etmek” taslamasynyň meýilnamasyna laýyklykda 2017-nji ýylyň oktýabr aýynda Daşoguz welaýatynyň çäginde ýerleşýän orta mekdeplerde “Mekdepde ýangyn bolan ýagdaýynda özüňi alyp barmagyň kadalary, ýörite ýangyna garşy enjamlaryň ulanylyşy boýunça we ýangyn ewakuasiýa türgenleşikleri”, “Mekdepde ýangyndan ejir çekenlere lukmandan deslapky ilkinji kömegini we psihososial goldawyny bermek türgenleşikleri” atly okuw- türgenleşikli sapaklar geçirildi. Bu okuw-türgenleşikli sapaklarymyz Daşoguz welaýatynyň Polisiýa müdirliginiň Ýangyn howpsuzlygy bölüminiň wekili I.Orazmammedowyň, TGÝMJ-niň Daşoguz welaýat bölüminiň taslama tälimçisi O.Orazmedoweň we ussat tälimçiler S.Bäşimowanyň we A. Allabergenowyň gatnaşmagynda amala aşyryldy.


text:
Hytaýly alymlar kömürturşy gazyny benzine gaýtandan işlemegiň täze tehnologiýasyny teklip etdiler. Bu teklip bug gazlarynyň atmosfera zyňylmagynyň derejesini peseltmäge ýardam eder.
Nebitgaz habarlary agentliginiň Shanghai Daily gazetine salgylanyp habar berşi ýaly, täzeçil usulyň awtorlygy Şanhaýyň geljegi uly barlaglar institutynyň hünärmenlerine degişlidir. Işiň awtorlarynyň biri bolan Çžun Lýanşunyň belleýşi ýaly, gaýtadan işlemegiň öň ulanylan usullary kömürturşy gazyndan ugleroduň bir atomy bolan jisimi, mysal üçin metanoly almaga mümkinçilik berýärdi.
«Biziň açyşymyz bolsa ony uglerodyň iki ýa-da ondan hem köp atomly himiki jisime, mysal üçin benzine gaýtadan işlemäge mümkinçilik berýär. Bu usul täze katalizatoryň işlenip düzülmegi bilen öz netijeliligini görkezdi» diýip ol düşündirýär.
Lýanşu gaýtadan işlemegiň kömegi bilen alnan benziniň ekologik taýdan has arassadygyny nygtady, çünki onuň düzüminde nitridiň we sulfidiň garyndysy ýok. Nebitden alnan benzine garanyňda, bu hili ýangyjyň gymmaty örän ýokarydyr. Emma oýlap tapyjylar geljekde bug gazlarynyň zyňylmagyny çäklendirmekde we gazylyp alynýan baýlyklara baglylygy peseltmekde bu usulyň ulanylyp bilinmek mümkinçiliginiň bardygyny belleýärler.


text:
Bangkok barada öňki mowzuklarda ýazypdym. Bul gezek diňe birnäçe surat paýlaşmakçy.
Suvarnabhumi (okalyşy: Suwanapuum) aeroportynda ýolagçy goşlarynyň alynýan ýeri. “First Bag”
El goşym:
Pantip Plazada öňki öňkülik. Ýöne öň gelenimde edil çykalgasynda duran türk döneri ýok ekeni, gynandym.
Her dilde haýyş edýärler:
Robotlar hem söwda etmäne gelýärler:
“Bir käse çaý hem ber, gyzym…” Pantip plazany doly aýlanjak bolsaň bet ýadaýaň. Massaž kreslolary satýanlar bolsa kiçijek reklama edýärler, gelen mugtja 15 minutlyk massaž etdirip bilýär. Hem kreslolaryň hilini görýäňiz, hem ýadawlygyňyz gidýär. Aý belki hem öýüňize alasyňyz geler birini…
Bangkok gije hem uklanok. Suraty düşüren wagtym gijäň ýarydy (00:00).
P.S.
Nesip etse ertir öýe gitmekçi. Geçen ýyl aprel aýynda gaýdanym.


text:
В отеле «Хазар» на туркменском побережье Каспийского моря прошла Международная конференция «Heavy Caspian: Turkmenistan», участниками которой стали более ста представителей транспортно-логистических и торговых компаний из стран Европейского союза,...Dowamy
В Ашхабаде проходит 9-ое годовое собрание Федерации ассоциаций перевозчиков и экспедиторов стран участников программы Центрально-азиатского регионального экономического сотрудничества (ЦАРЭС). Участниками этой программы являются 11 стран – Туркменист...Dowamy
Две экспериментальные партии грузов в ближайшее время отправятся из Афганистана в Европу по маршруту Лазуритового коридора, сообщило в понедельник министерство иностранных дел этой страны. Мультимодальная трасса протяженностью более 3000 км связыва...Dowamy
Министерство железнодорожного транспорта Туркменистана информирует об установлении на период с 01.07.2018 по 31.12.2018 года (включительно) следующих понижающих коэффициентов к действующим ставкам Тарифной Политики на 2018 фрахтовый год на импортные...Dowamy
Şu gün “Awaza” milli syýahatçylyk zolagynyň Kongresler merkezinde hormatly Prezidentimiz Gurbanguly Berdimuhamedowyň başlyklyk etmeginde Araly halas etmegiň Halkara gaznasyny esaslandyryjy döwletleriň Baştut...Dowamy
Berkarar döwletimiziň bagtyýarlyk döwründe durmuşa geçirilýän il-ýurt bähbitli tutumly işleriň täze döredilýän kinossenarilerde, pýesalarda, romanlarda, powestlerde, iri göwrümli poemalarda çeper beýan...Dowamy
Demir ýol ulaglary ulgamyny döwrebaplaşdyrmagyň we hormatly Prezidentimiz Gurbanguly Berdimuhamedowyň ýurdumyzyň Demir ýol ulaglary ministrligini tehnologik taýdan enjamlaşdyrmak boýunça beren tabşyryklaryny ýerine ýetirmegiň çäklerinde ýolagçylara e...Dowamy
Türkmenistany ykdysady we durmuş taýdan üstünlikli ösdürmegiň möhüm şerti hökmünde köp şahaly ulag düzümini döretmek hormatly Prezidentimiz Gurbanguly Berdimuhamedowyň alyp barýan döwlet syýasatynyň ileri tutulýan ugurlarynyň biridir. Bu ulgamda mill...Dowamy
Министерство железнодорожного транспорта Туркменистана информирует об установлении на период с 01.07.2018 по 30.09.2018 года (включительно) следующих понижающих коэффициентов к действующим ставкам Тарифной Политики на 2018 фрахтовый год на транзитны...Dowamy
Министерство железнодорожного транспорта Туркменистана информирует об установлении на период с 01.07.2018 по 30.09.2018 года (включительно) следующих понижающих коэффициентов к действующим ставкам Тарифной Политики на 2018 фрахтовый год на экспортные...Dowamy
Paýtagtymyzyň demir ýol menzilinden “Arkadagyň gurduran polat ýollary — beýik döwrümiziň ýüpek ýollary” atly wagyz-nesihat çäresine gatnaşyjylaryň münen demir ýol ulagy ýola düşdi. Ugradýanlaryň saparyň şowly geçmegi baradaky oňat arzuwlaryna beslene...Dowamy
2018-nji ýylyň iýun aýynyň 5-ine Moskwa şäherinde “Türkmenistan – Beýik Ýüpek ýolunyň ýüregi we onuň täsirine ýanaşmak” atly medeni çäre geçirildi. Rerihler Muzeýiniň (Gündogar döwlet muzeýiniň şahamçasy) çäklerinde we zallarynda sebitiň döwletlerini...Dowamy
Nobatdaky konteýner ýük düzümi Hytaý - Gazagystan - Türkmenistan - Eýran ugry boýunça menzil aşdy - 9-njy maýda günebakar tohumynyň 1150 tonnasy ýüklenen ýük düzümi HHR-iň demirgazygynda ýerleşýän Baýan-Nur şäherinden çykdy we “Demirgazyk - Günorta”...Dowamy
Şu gün TOPH gaz geçirijisiniň täze böleginiň gurluşygyna badalga berilmegi, Türkmenistan-Owganystan-Pakistan elektrik geçirijisiniň we optiki-süýümli aragatnaşyk geçirijisiniň düýbüniň tutulmagy mynasybetli dabaralaryň çäklerinde Serhetabat-Turgundy...Dowamy
Türkmenistandan Eýrana Akýaýla demir ýol menziliniň üsti bilen Hytaý-Gazagystan-Türkmenistan-Eýran ugry boýunça nobatdaky synag gatnawyny amala aşyrýan konteýner ýük düzümi geçdi. Türkmenistanyň üstaşyr geçelgelerini hasaba almak bilen, ägirt uly...Dowamy


text:
Türkmen oba-hojalyk önümlerini öndürijileriň eksport mümkinçiliklerini giňeltmek maksady bilen
Noýabr aýynyň 21-24-i aralygynda Türkmenistanyň çyzykly şertli belgiler boýunça Milli guramasynyň (GS1 Türkmenistan) başlygy Türkmenistanyň Senagatçylar we Telekeçiler birleşmesiniň wekiliýetiniň düzüminde Russiýa Federasiýanyň paýtagtynda boldy.
Iş saparyň maksady - türkmen oba-hojalyk önümlerini öndürijileriň eksport mümkinçiliklerini giňeltmek, azyk howpsuzlygyny üpjün etmek ugrunda öňdebaryjy tejribe bilen tanyşmak, sertifikatlaşdyrmak we ekspertiza (barlag) ulgamynda hyzmatdaşlyk gatnaşyklaryny ýola goýmak.
Moskwa şäherine iş saparynyň barşynda türkmen toparynyň wekilleri АНО «Союзэкспертиза» (СОЭКС) – Russiýa Federasiýasynyň Söwda edarasynyň düzüminde hereket edýän guramasynyň işi bilen tanyş boldular hem-de sertifikatlaşdyrmak boýunça «Союзэкспертиза» edarasy bilen geljekki hyzmatdaşlyk barada maslahatlaşdylar.
TSTB-niň wekiliýeti türkmen oba-hojalyk önümlerini öndürijileriň harytlaryny şol ýurduň çäginde hereket edýän standartlaryny, fitosanitar we gümrük talaplaryny, logistiki we başga meseleleri hasaba almak bilen Russiýa Federasiýasyna eksport etmegiň şertleri baradaky maglumatlary bilen tanyşdyryldy.
Garaşsyz ekspertiza, gözegçilik, synag we sertifikatlaşdyrmak ulgamynda öňdebaryjy dünýä SGS täze synag merkezi 2017-nji ýylyň aprel aýynda döredildi.
Rosakkreditasiýa ulgamynda ISO 17025 standarty boýunça akkreditirlenen bolmak bilen, hem-de Роспотребнадзор (Russiýa Federasiýasynyň sarp edijiler hukugyny goramak we
ynsan saglygyna gözegçilik etmek gullugynyň) ygtyýarnamasyna eýe bolmak bilen, önümleri mikro-biologiki, fizio-himiki we organoleptiki görkezijileri boýunça giňişleýin öwrenmäge mümkinçilik berýän bu merkez häzirki zaman enjamlary bilen enjamlaşdyrylan. Bulardan başga-da, bu merkezde çyzykly şertli belgilemegi barlamak tilsimatlaryny öz içine alýan, önümleriň ähli kanunçylyk talaplaryna laýyklylygyny tassyklamak boýunça işler amala aşyrylýar.
Azyk önümleriniň barlagy boýunça synag merkeziniň işi bilen tanyşmaklyk, Türkmenistanyň Çyzykly şertli belgiler boýunça Milli guramasynyň (GS1 Türkmenistan) hem-de Türkmenistanyň Senagatçylar we Telekeçiler birleşmesiniň bilelikde alyp barýan işiniň mazmumynda türkmen haryt öndürijileriň tejribesine halkara bazarlaryna çykmaga ýardam berýän hem-de halkara derejesinde ISO – 17025 standarty boýunça garaşsyz, sertifikatlaşdyrylan we akkreditirlenen azyk laboratoriýalaryň döredilmegine halkara kadalarynyň we standartlarynyň ornaşdyrylmagy wajypdyr.


text:
LINE-yň bolsa soňky wersiýalarynda Öz içine browserini goýdy. Onsoň biz LINEdaky linkleriň (url) üstüne basanymyzda LINE-yň öz browserinde açýar, ol browserde bolsa indirmeli zady indirmäge rugsat bermeýär. Geliň biz LINE-da paýlaşynlary dogry ýol bilen telefonymyza indirmegi öwreneliň.
Suratda görşüňiz ýaly biri indirmek üçin faýl linkini paýlaşypdyr. Linkiň üstüne basalyň.
Linkiň üstüne basdyk aşakdaky ýaly LINE logoly öz browseri açyldy. Biz bu ýerdäki indirilýän düwmelere basan ýagdaýymyzda hem indirmez. Dowam edeliň. Suratda strelkaň görkezip duran ýerine basalyň.
Aşakdaky suratda görşümiz ýaly menýu çykdy şol menýudan ýene strealka bize görkezip duran ýerine basalyň.
Soňra aşakdaky görşümiz ýaly telefonymyzdaky browserleriň listi çykar. Biz haýsyny islesek şol browsere gireliň.
Öz browserimize girdik. Ynha indi arkaýyn paýlaşylan zatlary şeýdip indirip bileris.
9,132 gezek okaldy


text:
Hormatly Prezidentimiz raýatlarymyzyň saglygyny goramak, jemgyýetimizde sagdyn durmuş ýörelgelerini ornaşdyrmak işine uly ähmiýet berip, ony döwlet syýasatynyň ileri tutulýan ugurlarynyň birine öwrüldi. Soňky ýyllarda ata Watanymyzyň bedenterbiýe we sport babatynda gazananlary, saglygy goraýyş ulgamynda ýetilen belent sepgitler, jemgyýetimizi sagdynlaşdyrmakda bitirilen gymmatly işler munuň aýdyň subutnamasydyr.
Gahryman Arkadagymyzyň göreldesi halkymyz we ösüp gelýän ýaş nesil üçin nusgalyk mekdepdir. Ýurdumyzda köpçülikleýin bedenterbiýäni we ýokary netijeli sporty ösdürmekde hormatly Prezidentimiziň tagallalary, üns-aladalary bimöçberdir. “Türkmenistanda bedenterbiýäni we sporty goldamagyň hem-de ösdürmegiň 2011-2020-nji ýyllar üçin Milli Maksatnamasyna” laýyklykda ýurdumyzda giň gerimli işler durmuşa geçirilýär. Ýurdumyzyň ähli ýerinde halkara ülňülerine laýyk gelýän sport maksatly desgalar, täze stadionlar, bedenterbiýe-sagaldyş toplumlary hereket edýär. Paýtagtymyzda uly sport köşkleriniň, Olimpiýa şäherçesiniň gurlup, ulanylmaga berilmegi, ýurdumyzda döwlet we halkara derejesindäki sport bäsleşikleriniň geçirilmegi köpçülikleýin bedenterbiýäniň we sportuň giňden wagyz edilmegine, ýaş türgenlerimize halkara derejesindäki ýaryşlara gatnaşmaklyga giň mümkinçilikleri döredýär.
Milli Liderimiziň jemgyýetimizde sagdynlygy berkarar etmek, bedenterbiýäni we sporty ösdürmek hakyndaky üns-aladasyndan ugur alyp, etrabymyzyň ylym-bilim işgärleriniň kärdeşler arkalaşyklary hem netijeli çäreleri durmuşa geçirýärler. Muňa mysal edip, ýaňy-ýakynda etrabymyzyň 3-nji sport mekdebinde geçirilen „Sportda bize Gahryman Arkadagymyz nusga alarlyk görelde görkezýär“ atly sport bäsleşigini görkezmek bolar. Bu ýaryşa etrabymyzyň ähli orta mekdepleriniň bilim işgärleri gatnaşdylar. Olar öz aralarynda sportuň dürli görnüşleri boýunça güýç synanyşyp, ukyp-başarnyklaryny görkezdiler. Bu çäre, hakykatdan hem, ýurdumyzda ildeşlerimiziň sporta bolan höwesiniň has-da artýandygyna şaýatlyk etdi.
Rahman Ýazhanow,
Türkmenistanyň Ylym-bilim işgärleriniň kärdeşler arkalaşyklarynyň Halaç etrap Geňeşiň başlygy.


text:
Türkmenistanyň Ministrler kabinetiniň 2-nji fewralda geçirilen mejlisinde wise-premýer Bahargül Abdyýewa fewral aýynda geçiriljek medeni çäreler, binalary açyp, ulanmaga bermegiň tertibi barada hasabat berdi.
Şeýle-de ol Türkmenistanyň prezidentiniň «Türkmeniň Altyn asyry» atly baýragyny almak ugrundaky bäsleşigi yglan etmek, “Türkmenistan – Beýik Ýüpek ýolunyň ýüregi” diýen şygar astynda geçiriljek dabaralar we çäreler baradaky planlary prezidentiň garamagyna hödürledi.
Prezident Gurbanguly Berdimuhamedow “meýilleşdirilen dabaralara, şol sanda ýylyň şanly wakalary hem-de durmuş ähmiýetli desgalaryň açylyşy mynasybetli çärelere ünsi çekip, olaryň ählisiniň ýokary guramaçylyk derejesinde geçirilmegini üpjün etmegi tabşyrdy” diýip, TDH-nyň habarynda aýdylýar.
Neşiriň maglumatyna görä, prezident bu “çäreleriň her biriniň uly terbiýeçilik ähmiýetine eýe bolmalydygyny aýdyp, hödürlenen resminama gol çekdi”.
Türkmenistanda ýylda, hökümetiň gurnamagynda we köp adamy mejbury gatnaşdyrmagynda, onlarça baýramçylyk we beýleki köpçülik çäreleri geçirilýär.
Azatlygyň ýerli habarçylary bilen anonim şertde gürleşýän döwlet gullukçylarynyň, studentleriň köpüsi özleriniň mejbury we ýalan 'bagtlylykdan' halys bolandyklaryny gürrüň berýärler.


text:
9-njy iýulda nebitiň dünýä boýunça bahalary ýokarlanýar. Moskwa wagty bilen 8:39-da «Brent» söwda belgili nebitiň bir barreliniň bahasy 0,47 göterim ýokarlanyp, 77,47 amerikan dollaryna deň boldy. «WTI» söwda belgili nebitiň bahasy 0,43 göterim gymmatlap, 74,14 amerikan dollaryna barabar boldy.
Geçen duşenbe güni Liwiýanyň milli kompaniýasy NOC bökdençlikler zerarly Zuýetine we Harige portlaryndan çig mal ugratmakda adatdan daşary ýagdaý yglan etdi. NOC şeýle hem eger-de gündogar portlarynyň bökdençligi dowam etse, Liwiýada nebit çykarylyşynyň günde 850 müň barrele çenli aşak düşmeginiň mümkindigini nygtady.
Şeýle hem öňräk günde 360 müň barrel nebit çykarýan Syncrude kanadanyň kärhanasynyň awariýa zerarly ýapylyp, iýul aýynyň ahyryna çenli abatlanyljakdygy barada mälim boldy.


text:
Her ýylyň 1-nji oktýabrynda Garaşsyz, Bitarap Diýarymyzda Ýaşulularyň halkara güni dabaraly bellenilýär. Bu däbiň bellenilip geçilmegi-de, gadymy däplerimize ygrarlydygymyzy, ýaşululara hormat sarpa goýmak, olaryň mertebesini belende götermek ýaly ýörelgelerimizi täze mazmun bilen baýlaşdyrýandygymyzy alamatlandyrýar. BMG-niň Baş Assambleýasy tarapyndan ýaşuly adamlaryň ýagdaýyna jemgyýetçilik ünsüni çekmek maksady bilen kabul edilen ýörite resminama laýyklykda tutuş dünýä ýüzünde her ýyl bellenip geçilýän bu baýramçylyk milli senenamamyzda mynasyp orun eýeleýär.
Ýaşulularyň halkara gününi Türkmenistanyň Gyzyl Ýarymaý Milli jemgyýeti hem, A. Kekilow adyndaky mugallymçylyk mekdebi bilen bilelikde dabaraly belläp geçildi. Dabaraly bellenilip geçirilen çärede hormatly Il ýaşululary, mugallymlar, talyplar gatnaşdylar. Çärede ýaşulular çykyş edip, watansöýüjilik, ruhubelentlik ýaly häsiýetler her bir adamyň durmuşynda wajyp ornunyň bardygyny belläp geçdiler. Çärede aýdymçylar we “Ýaşlyk” folklor topary çykyş etdiler. Çäräniň dowamynda hormatly ýaşululara Türkmenistanyň Gyzyl Ýarymaý Milli jemgyýeti tarapyndan sowgatlar gowşuryldy.


text:
Häzirki döwrde ýurdumyzda beýleki ugurlar bilen birlikde sport ulgamy hem okgunly ösdürilýär. Garaşsyz hem baky Bitarap Türkmenistan döwletimizde köpçülikleýin sportuň giňden ösdürilmegi halkymyzyň sagdyn durmuşyny kemala getirmekde esasy oruny eýeleýändir.
Hormatly Prezidentimiziň ýurdumyzda sport ulgamyny ösdürmek boýunça durmuşa geçirýän möhüm ähmiýetli maksatnamalary diňe bir beden taýdan sagdynlyga we ýokary netijeleri gazanmaga däl, eýsem şahsyýetiň sazlaşykly ösmegine hem çagyrýar.
Ýurdumyzda her ýylyň aprel aýynyň Sagdynlygyň aýy diýlip yglan edilmegi hem-de 1-30-njy aprel aralygynda “Sagdynlyk we ruhubelentlik” atly köpçülikleýin bedenterbiýe-sport we sagdyn durmuş-medeni çäreleriň geçirilmegi bagtyýar halkymyzyň saglygyny berkitmek, Berkarar döwletimizde bedenterbiýäni we sporty ösdürmek ugrunda alnyp barylýan işleriň aýdyň subutnamasydyr.
Sagdynlyk aýynyň her bir gününde ýurdumyzyň ähli pudaklaryna degişli bolan edaralarda irdenki maşklar köpçülikleýin ýerine ýetirilýär. Berkarar döwletimiziň ähli künjeklerinde sportuň birnäçe görnüşleri boýunça sport ýaryşlary gurnalýar we ýeňijilere baýraklar gowşurylýar.
Her ýylyň 7-nji aprelinde ýurdumyzda ählihalk baýramy hökmünde giňden dabaralanýan Bütindünýä saglyk gününde däbe öwrülen köpçülikleýin welosipedli ýöriş Gahryman Arkadagymyzyň gatnaşmagynda bu ýyl hem güneşli Diýarymyzyň ähli welaýatlarynda we paýtagtymyz Aşgabat şäherinde geçirildi.
Ol paýtagtymyzyň hem-de welaýatlaryň ilatyny, umuman, watandaşlarymyzyň müňlerçesini özünde jemledi. Bu ýöriş paýtagtymyzyň Köpetdag we Çandybil çatrygyndan başlanyp 15 müň metr aralykda dowam etdi. Ýörişiň dowamynda oňa gatnaşyjylar ýurdumyzyň medeniýet ussatlarynyň, folklor we tans toparlarynyň çykyşlaryna, ýaş türgenleriň ussatlyk bilen görkezen oýunlaryna tomaşa etdiler. Bu baýramçylyk mynasybetli ýurdumyzyň ýokary okuw jaýlarynyň talyplary säher bilen Köpetdagda ýerleşýän Saglyk ýoluny ruhubelentlik bilen geçdiler.
Döwletimizde bedenterbiýäni we sporty ösdürip, halkymyzyň, esasan hem ýurdumyzyň geljegi bolan ýaşlaryň sagdyn bolup ýetişmekleri üçin ähli mümkinçilikleri döredip berýän Hormatly Prezidentimiziň jany sag, başy dik, il-ýurt bähbitli tutýan tutumly işleri elmydama rowaç alsyn!
07 апреля 2018
Tüweleme şeýle çäreler geçip dursyn


text:
Owganystanyň gündogaryndaky Logar welaýatynda ýerleşýän polisiýa merkezine janyndan geçen bombaçylaryň hüjüm etmegi netijesinde azyndan üç owgan polisiýa ofiseri öldi diýip, resmiler aýdýarlar.
“Talybanyň” metbugat wekili Zabihullah Mujahid 30-njy maýda Logar welaýatynyň paýtagty Pol-e Alam şäherine amala aşyrylan hüjüme toparyň jogapkärdigini aýtdy.
Logar welaýat häkiminiň metbugat wekili Halid Safi hüjümde polisiýa merkeziniň komandiriniň, ofiseriniň we welaýatyň köçe-ýol hereketi gullugynyň başlygynyň orunbasarynyň öldürilendigini mälim etdi.
Bu wakada başga-da 12 adam, şol sanda dört polisiýa ofiseri we parahat ilatdan sekiz adam ýaralandy diýip, Logar welaýat polisiýasynyň başlygy Mohmmad Abdali Azat Ýewropa/Azatlyk Radiosyna beren maglumatynda aýtdy.
Käbir maglumatlarda hüjümde alty polisiýa ofiseriniň ölendigi aýdylýar.


text:
Ýerli polisiýa işgärleri soňky günlerde ýurduň çar künjeginden gelip, Aşgabatda gazanç etmäge çalyşýan raýatlary yzarlap tutmak we yzlaryna ugratmak çärelerini güýçlendirdiler, emma tutulanda 100 manat para beren migrantlary goýberýärler diýip, Azatlygyň Aşgabatdaky çeşmesi habar berýär.
Azatlygyň Daşoguzdaky çeşmesi bolsa, Aşgabatda tutulyp saklanan welaýat ýaşaýjylarynyň haýdan-haý içi oturgyçsyz we ýük daşalýan köne wagonlara ýüklenip, gyssagly ýagdaýda gelen ýerlerine ugradylýandygyny habar berdi.
Bu maglumat kärende ýerinde bugdaý eken hem-de köpüsi döwlete bergili çykan daýhanlaryň barha gymmatlaýan durmuşdan aljyrap, şäherdäki iş orunlaryna barha kän mätäç bolýan wagtyna gabat geldi. Şol bir wagtda, ýurt içinden gelýän habarlar türkmen häkimiýetleriniň daşary ýurtlara çykmaga çalyşýan raýatlara hem barha berk daraýandygyny tassyklaýar.
Ýerli synçylar daşary ýurtlara goýberilmedik ýa-da uçar biletlerine mümkinçiligi bolmadyk içerki migrantlaryň köplenç Aşgabatda ýa-da onuň töwereginde galyp, çem gelen iş bilen meşgullanmaga, şeýdip yzda galan maşgalalaryna pul ibermäge çalyşýandyklaryny aýdýarlar.
“Emma indi olaryň bu ýapyşalgalary hem ymykly ellerinden alynjaga meňzeýär, sebäbi penjiresiz we tomsuň güni tamdyr ýaly gyzýan demir wagonlarda yzyna ugradylan daşoguzlylaryň köpüsi indi Aşgabada barmaga ýürek etmese gerek” diýip, şeýle ýagdaýda yzyna ugardylan adamlar bilen gürleşen çeşme aýtdy.
Aşgabatdan kowlan region ýaşaýjylarynyň sözlerine görä, paýtagtyň hukuk goraýjy işgärleri indi ozal etmeýän zatlaryny edýärler, ýagny migrantlaryň pasportlaryny ellerinden alyp, olaryň indi gaýdyp bu ýere gelmejkdigi barada düşündiriş ýazmaklaryny talap edýärler.
“Ýöne migrantlar düşündiriş ýazanlaryndan soňam pasportlaryny yzyna alyp bilmeýär, sebäbi olaryň pasportlary öz ellerine berilmän, ýaşaýan ýerleriniň häkimligine ugradylýar” diýip, Azatlygyň ýerli habarçysy regionlardan iş gözläp gelýän adamlaryň garşysyna alnyp barylýan häzirki göreşiň öňki ýyllardakydan hem has berk häsiýete geçendigini belledi.
Geçen ýylyň sentýabrynda Aşgabatda geçirilen 5-nji Aziýa oýunlaryna görlen taýýarlygyň çäginde hem migrant işçiler köpçülikleýin işden çykarylyp, paýtagtdan öz ýaşaýan ýerlerine ugradylypdy. Ýöne ol wagt, Azatlygyň habarçysy bilen anonim şertde gürleşen daşoguzly işçiniň tassyklamagyna görä, polisiýa işgärleri welaýat ýaşaýjylaryna häzirki ýaly adamklärçiliksiz daraşmaýardy.
Regionlardan gelýän migrant akymyny togtatmak işine has çynlakaý çemeleşilýändigini ýene bir ýagdaý tassyklaýar. Aýdylmagyna görä, Aşgabatdan kowlan welaýat ýaşaýjylary pasportlaryny almak üçin öz ýaşaýan ýerlerindäki etrap polisiýasyna ýüz tutmaly we şonda olar bilen gaýdyp dagy-duwara Aşgabada gitmezlikleri barada ýene bir gezek berk söhbetdeşlik geçirilýär.
"Etrap häkimliklerinde, hukuk goraýjy işgärleriň hem gatnaşmagynda, Aşgabatdan kowlup gelen raýatlar bilen ýygnak geçirilýär we olara indi Aşgabada gitmezlik barada berkden-berk tabşyryk berilýär" diýip, bu habary Azatlygyň ikinji çeşmesi hem tassyk etdi.
"Pasportyny almaga baran tanşyma 'Şundan soňam Aşgabatdan pasportyň gelse, özüňden gör' diýipdirler" diýip, ol sözüniň üstüni ýetirdi.
Azatlygyň habarçysynyň sözlerine görä, Daşoguz welaýatynyň Akdepe etrap häkimliginiň işgärleri şäheriň ýaşaýjysy Mergene indi gaýdyp Aşgabada gitmejekdigi barada düşündiriş ýazdyrypdylar we “eger ýene-de Aşgabatdan pasporty gelse, onuň gaýdyp özüne berilmejekdigini” duýdurypdylar.
Şol bir wagtda, aşgabat polisiýasy tutup saklanda ýanyndan 100 manady bolan we ony bermäge ýetişen migrant şobada goýberilýär, ýöne işsiz halyňa günde onça pul tapmak mümkin däl diýip, paýtagtdan kowlan welaýat ýaşaýjylarynyň biri Azatlygyň çeşmesine aýtdy.
Şu aralykda türkmen hökümeti ýedi aýda bitirilen işleriň netijelerini jemläp, “kabul edilen ähli durmuş maksatnamalarynyň üstünlikli amala aşyrylýandygyny” habar berdi we “jemi içerki önümiň ösüşiniň 6,2 göterime ýetýändigini” tekrarlady.
“Geçen ýylyň degişli döwri bilen deňeşdireniňde, ähli pudaklarda ýokary ösüş depgini saklanyp galýar” prezident Gurbanguly Berdimuhamedow 3-nji awgustda geçiren hökümet maslahatyny jemlände aýtdy.


text:
Türkmenistanda orta we umumy bilim berýän mekdepleriň mugallymlary, hususan-da aýal-gyzlar birmeňzeş geýim formasyna geçmäge mejbur edilýär. Bu barada Azatlyk bilen gizlinlik şertlerinde habarlaşýan daşoguzly çeşme 1-nji maýda gürrüň berdi.
“Mekdep mugallymlaryna degişli täze geýim formasy bilmi-terbiýeçilik edaralarynyň işgärlerini olaryň maşgala býujetine girmeli bir aýlykdan mahrum etdi. Ýakasyna nagyş edilen halat, köýnek we nagyşly milli balak azyndan 1400 manada düşýär” diýip, daşoguzly çeşme habar berdi.
Ýatladyp geçsek, mundan ozal Azatlyk Radiosy Türkmenistanda aýal-gyzlaryň daşky görnüşi, olaryň lybaslary babatynda girizilen nobatdaky çäklendirmeler barada soňky sapar 26-njy aprelde habar beripdi.
Azatlyk Radiosynyň ýerli çeşmeleri we Türkmenistandaky ýagdaýlary yzarlaýan beýleki neşirler, resmileriň ýurduň döwlet edaralarynda işleýän we ýokary okuw jaýlarynda okaýan aýal-gyzlaryň geýýän köýnekleri, olaryň özlerine serenjam bermek üçin ulanýan kosmetiki serişdeleri babatynda, täze talaplary öňe sürüp başlandyklary barada habarlary çap edipdi.
Bugün ýurduň demrigazyk regionyndan habarlaşan gürrüňdeşimiz täze çäklendirmeleriň aýal-gyzlary goşmaça hysyrdy bilen başagaý edýändigini aýtdy.
“Ýaňy-ýakynda girizilen üýtgeşmeleriň esasynda Daşoguz welaýatynyň döwlete degişli edaralarynda “umumy barlag boljakmyş” diýen bahana bilen, aýal-gyzlaryň balaklarynyň bardygy ýa-da ýokdugy, olaryň nagşynyň reňki barlanýar” diýip, çeşme aýtdy.
Gürrüňi edilýän bu barlaglary harby bölümlerdäki esgerleriň barlagyna meňzeden gürrüňdeşimiz, mugallymalaryň birmeňzeş geýim geýmäge mejbur edilýändigini ýene-de bir gezek nygtady.
“Döwlet edaralarynda işleýän aýal-gyzlar matany satyn alansoň, ony dikinçä tabşyrmak üçin hem 200 manat çykdajy edýärler” diýip, ol sözüniň üstüni ýetirdi.
Ýurtda barha gysylýan egin-eşik syýasatynyň halka maddy hem-de ruhy taýdan gymmada düşýändigini ýaňzydan çeşme, täze çäklendirmeler barada ilat arasynda edilýän gürrüňlere salgylanyp: “Bu çäre, hamala, mekdebiň aýal-gyzlaryny muzeýe eksponat hökmünde goýmak üçin edilýän çärä meňzeýär” diýdi.
Soňra söhbetdeşimiz häkimiýetleriň girizýän täze çäklendirmeleri bilen adam aňynyň arasyndaky gatnaşygy bir-birine ilteşdirip, “Ýa-da [bu çäre] adamlaryň aňyny yza çekip, ony ösdürmezlik üçin edilýär” diýip, egin-eşik syýasatynyň zarbynyň güýçlenmeginiň mümkin bolan sebäplerini çaklady.
Ýatladyp geçsek, mundan ozal “Türkmenistanyň Hronikasy” neşiri Daşoguzdaky Oba-hojalyk institutynyň aýal mugallymlaryndan olaryň milli köýnek geýmäge mejbur edilýändigi, munuň bilen bir hatarda olardan balak talap edilýändigini habar beripdi.
Mundanam başga, häkimiýetler aýallardan dyrnaklaryny reňklemezligi, gaşlaryny ütmezligi, kirpiklerini ösdürmezligi we saçlaryny açyk reňke boýamazlygy talap edipdirler.
Şeýle-de, “Türkmenistandan alternatiw habarlar” neşiri-de ýurtda aýal-gyzlardan olaryň köýnekleriniň giň bolmagynyň talap edilip başlanandygyny habar beripdi.
Türkmen resmileri ýurtda egin-eşik bilen bagly girizilýän täze düzgünler barada resmi beýanat ýaýradyp, çykyş etmeýärler. Ýurduň köpçülikleýin media we habar serişdeleri-de bular barada maglumat bermeýär.


text:
BEDENTERBIÝE MAŞKLARY BILEN MEŞGUL BOLMAKLYGYŇ HÖKMANYLYGY
Ýazylan wagty: 26 мая 2018 Ýazan Mayichka
BEDENTERBIÝE MAŞKLARY BILEN MEŞGUL BOLMAKLYGYŇ HÖKMANYLYGY Ýörite meýilnamanyň esasynda hepdede 1 gezek 20-25-30 minudyň dowamynda bedenterbiýe sapagyny geçirmeli. Hereketiň täze görnüşlerini öwretmekde sapagyň şu görnüşiniň bahasy uludyr. Janly, joşgunly, adaty oýun görnüşinde çagalar bilen ýöremek, ylgamak, bir görnüşli hatardan beýleki hatara geçmek, umumy beden maşklaryny geçirmeklik, haýsam bolsa hereketiň bir görnüşiniň esasyny (bökmek, dyrmaşmak, deň agramlylygyny saklamak we ş.m.) öwretmeklik amala aşyrylýar. Sapak ýeňil maşklary asuda ýagdaýda ýerine ýetirmek bilen soňlanýar. Sapagyň hemme görnüşleri esasynda geçirilýän bedenterbiýe maşklaryny terbiýeçi amala aşyrýar. Bedenterbiýe maşklary saz bilen utgaşdyrylyp hem geçirilýär. Saz bilen geçirilýän maşklarda, çagalar sazyň häsiýetini, depginini aňsatlyk bilen, çalt özleşdirýärler, beýleki tarapdan bolsa sazyň kömegi bilen maşklary takyk we joşgunly häsiýetde ýerine ýetirýärler. Mekdebe çenli ýaşly çagalar bilen geçirilýän, sapagyň islendik görnüşinde berilýän maşklary kesgitli, mazmunly, görkezme esbaplaryň üsti bilen el ýeterlikli etmeli. Sapagy mysallar getirmek bilen deňeşdirmeli, meňzetme usullaryny ulanyp, meňzetme maşklaryny bermeli. Kesgitli ýumuş bermeli, mysal üçin: halka degmezden halkadan ädimläp geçmek ýa-da kelläň üstünde kubogy goýup, ony gaçyrman ýöremek. Mekdebe çenli ýaşly çagalaryň bedenini berkitmeklik maksady bedenterbiýäniň wajyp wezipesi bolan howany, Güni we suwy ulanmakdyr. Bedeni berkitmegiň amatly serişdeleriň biri howa wannasydyr, tomsuna 1,5-2 sagat wagtyň dowamynda, gyşyna jaýyň içinde açyk penjireli 15-200 temperaturada 15-20 minut dowamlylykda. Howa wannasy işjeň hereketler we oýunlar bilen arabaglanyşykda geçirilýär. Çaganyň bedenini berkitmekde günüň hem peýdasy uludyr, ol bedene biologiki häsiýetde täsir edýär (witamin “D” öndürýär, bakteriýalary öldürýär, gan aýlanyşy gowulandyrýar). Gün wannasyny örän häzir bolmak bilen ulanylmaly, ýuwaşlyk bilen kölegede 20-den 320-a çenli temperaturada 4-5 minutdan 15 minuda çenli kiçi ýaşlylara, 30-35 minut uly ýaşlylara ulanmak bolar. Bedeni suw bilen berkitmegiň uly ähmiýeti bardyr, endamy ýumşak süptgüç ýa-da süpürgiç bilen sürtmek, 200-dan pes bolmadyk suwy üstünden akytmak dessurlary gün tertibiniň içinde geçirilýändir. Tomsuna açyk suw howdanlarda suwa düşürilýär. Hemme çagalar bakjalary we çagalar baglary ata-eneler bilen ýakyndan aragatnaşyk saklaýarlar. Olar bilen söhbetdeşlikler, dürli meseleler boýunça maslahatlar geçirýärler, ata-eneler bilen, radionyň, telewideniýäniň üsti bilen uly işler geçirýärler, şeýle-de ylmy işleriň netijeleri bilen tanyşdyrylýar.
Okalan sany: 36 Jogaplar: ( 0 )


text:
Kipriň demirgazygyndaky türk böleginde ýerleşýän Famagusta şäherinde hojaýynyny uran türkmen migranty Begli Begmedow bilen onuň ýanyndaky 2 bikanun türkmen migrant zenanynyň saklanyp, soň sud edilendigi habar berilýär.
Kipr metbugatynda ýaýran habarlarda aýan edilişine görä, 10-njy dekabrda Mandyralar diýen ýerde işe içgili ýagdaýda gelen türkmen migranty Begli Begmedow bilen hojaýyny Ýylmaz Gazioglunyň arasynda turan dawanyň soňu urşa ýazypdyr. Türkmen migranty Begli Begmedowyň Ýylmaz Gazioglu atly hojaýynynyň çekge süňküni döwüp, gözüni hem ýaralandygy, ondan soň hojaýynynyň hem iki sany garyndaşy bilen bileleşip, türkmen migrantyny ýenjip, onuň iki elini döwendigi beýan edilýär.
"Kybrys postasy" atly internet neşiriniň ýazmagyna görä, wakanyň metbugata aýan bolmagyna türkmen zähmet migranty Begli Begmedowyň owalky söýgülisi Ýyldyz Amanowany urmagyna şaýat bolan türkmen zähmet migranty Gülşat Ataýewanyň polise arza-şikaýat etmegi sebäp bolupdyr. Ondan soň Kipr türk polisiniň geçiren pasport barlagynda, türkmen zähmet migrantlary Amanowa bilen Ataýewanyň ýurtda wiza möhleti dolandan soň bikanun ýagdaýda bolmagy dowam edendigi anyklanypdyr.
Gazet Ýylmaz Gaziogly bilen Begli Begmedowyň "adamy erbet ýençmek" we "adama şikes ýetirmek" günälerinden, türkmen zähmet migrantlary Ýyldyz Amanowa bilen Gülşat Ataýewany bolsa "Kipriň demirgazygyndaky türk böleginde bikanun ýagdaýda bolmagy dowam etmekden" aýyplanyp, polis tarapyndan saklanandygyny ýazýar.
Waka barasynda derňew işini alyp barýan polis işgäri Engin Ýyldyz kazyýetde eden çykyşynda, 10-njy dekabrda Magusanyň Mandyralar diýen ýerinde aýyplanýanlar Ýylmaz Gaziogly bilen onuň ýanynda işleýän Begli Begmedowyň arasynda türkmen migrantynyň işe içgili ýagdaýda geleni sebäpli dawa tutandygyny aýan edip, dawanyň urşa ýazmagyny gürrüň berdi. Ýakalaşyk başlanda Begmedowyň özlerini aralamaga synanyşan owalky söýgülisi Ýyldyz Amanowanyň ýüzüne urup, onuň burnunyň döwülmegine sebäp bolandygyny aýdýar.
Ýerli çeşmeleriň berýän maglumatyndan çen tutulsa, Türkmenistan Demirgazyk Kipri ykrar etmeýändigi üçin, ol ýerde köne türkmen pasportlary öz güýjüni goraýar. Köne pasportly türkmen migrantlary Demirgazyk Kiprde işläp bilýärler. Bu bolsa Demirgazyk Kipri türkmenistanly zähmet migrantlarynyň ýykgyn edýän esasy ýerleriniň birine öwürýär.
Azatlyk Radiosyna bu temada maglumat beren Stambuldaky hukuk geňeşdarlygy firmalary Türkiýedäki köne pasportly bikanun migrantlaryň hem hut şeýle sebäpden Demirgazyk Kipre soňky wagtlarda has köp gönükýändigine üns çekýärler.
Azatlyk Radiosy türkmen zähmet migrantlarynyň ykballary bilen gyzyklanyp, Demirgazyk Kiprli degişli resmilerden maglumat almaga synanyşdy. Adynyň anonim galmagyny islän bir organ işgäri Azatlyk Radiosy bilen gürrüňdeş bolup, Demirgazyk Kipr türk respublikasynda türkmenistanlylaryň aşa köpelmegi bilen bidüzgünçilikleriň hem artýandygyny we türkmen migrantlaryň bikanun ýagdaýlary, gatnaşýan dürli jenaýatlary, neşe, ogurlyklar hem uruşlary sebäpli yzygiderli suda çekilýändigini öňe sürýär.


text:
Hormatly Prezidentimiziň ýolbaşçylygynda bina edilen Türkmenbaşy Halkara deňiz portunyň ulanylmaga berilmegi bilen ýurdumyz iri portly ýurtlaryň hataryna goşuldy. Hazar deňziniň türkmen kenarynda gurlan deňiz porty Merkezi Aziýa we Hazar deňzi sebitiniň ähli ýurtlary üçin uly ähmiýete eýe boldy. Umuman, deňiz portlary ýurtlaryň arasyndaky söwda we ykdysady gatnaşyklaryň has-da işjeňleşmegine uly goşant goşýar.
Gazetimiziň şu sanynda dünýäniň iri portlary hem-de olaryň ähmiýeti barada gyzykly maglumatlary size ýetirmegi makul bildik.
Ýurduň ykdysadyýetine uly goşant goşýan portlar ulaglaryň beýleki görnüşlerinden, ýagny howa, awtomobil we demir ýol ulaglaryndan netijeli peýdalanmak üçin gerekli infrastruktura bilen üpjün edilen bolmaly. Bu ýagdaý ulaglaryň ähli görnüşleriniň sazlaşykly utgaşýan bitewi merkezini emele getirip, portuň esasy logistiki merkeze öwrülmegine goşant goşýar. Hytaý bilen Günorta Koreýa import we eksport harytlarynyň hasabyna deňiz ýük gatnawyny köpeldýän bolsa, Rotterdam we Antwerpen ýaly şäherleriň portlary demir ýollary, derýalardyr kanallar arkaly Ýewropa sebitiniň içki böleklerine ýük daşamaga mümkinçilik berýänligi sebäpli ähmiýetini artdyrýar.
Iri deňiz portlary dürli görnüşli – gury, suwuk, ürgün, himiki serişdeler ýaly ýükleri ýükläp-düşürmäge niýetlenen, şeýle hem ýolagçy terminalyny, gämilere tehniki ideg edýän desgalary özünde jemleýär. Gämi duralgalarynda ýük kabul etmek, saklamak, ýüklemek we düşürmek üçin peýdalanylýan ulag serişdeleriniň tehnologik we awtomatlaşdyrylan usulda bolmagy ýükleriň gysga wagtda düşürilmegine we ýüklenilmegine hem-de harytlaryň barmaly menziline has ir barmagyna ýardam edýär. Şeýle hem belli ululykdaky gämileri kabul etmek üçin deňziň ýeterlik derejede çuň ýa-da çuňaldylan bolmagy zerurdyr.
Dürli görnüşli ýükleri daşamaga mümkinçilik berýän konteýnerleriň peýda bolmagy gämä has köp ýüki sygdyrmaga we bir gezekde daşamaga mümkinçilik berdi. Şol sebäpli soňky ýyllarda konteýner arkaly daşalýan ýükleriň mukdary barha artýar. Sowadyjyly konteýnerler bolsa, azyk harytlaryny we beýleki sowuk saklanmagy zerur bolan harytlary daşamakda giňden peýdalanylýar. Deňizlerde konteýner gatnatmakda öňdebaryjy kompaniýalaryň arasynda Daniýanyň “Maersk Line”, Şweýsariýanyň “Mediterranean Shipping Company”, Fransiýanyň “CMA CGM S.A.”, Hytaýyň COSCO we Germaniýanyň “Hapag-Lloyd” kompaniýalary bar. Ýaponiýa, Günorta Koreýa, Hindistan we beýleki ýurtlarda hem deňiz gatnawlaryny amala aşyrýan iri kompaniýalar bar. Häzirki wagtda konteýner gämileriniň iň ulularynyň uzynlygy 400 metre, ýük göterijiligi 20 müň TEU-a (şertli standart konteýneri) golaýlaýar.
Hormatly Prezidentimiziň ýolbaşçylygynda bina edilen Türkmenbaşy Halkara deňiz portunyň ulanylmaga berilmegi bilen ýurdumyz iri portly ýurtlaryň hataryna goşuldy. Hazar deňziniň türkmen kenarynda gurlan deňiz porty Merkezi Aziýa we Hazar deňzi sebitiniň ähli ýurtlary üçin uly ähmiýete eýe boldy. Umuman, deňiz portlary ýurtlaryň arasyndaky söwda we ykdysady gatnaşyklaryň has-da işjeňleşmegine uly goşant goşýar.


text:
Toyota Camry 2010
Satyan
LADA 2106
GATY GYSSAGLY CYRA MASYN. HEMME ZADY TAZELENEN GURAT MASHYN. MOS SES EDENOK.MATOR YAG ICENOK. PISHME KOJA SALON. ORGINAL PIONER MAGNITAFON 4 NIKEL KALONKASY BILEN. YANY BN TAZE ULANYLMADYK KOMPLEKT KOWRIKLER. GYSSAGLY PUL GEREK BOLANY UCIN SATYLYARGörmek Ýeňil maşynlar goşulan wagty 7 aý öň Gören adam sany 652x
Mitsubishi pikap 2009
Yagdayy gowy onysyk bar gosmaca teldeGörmek Ýeňil maşynlar goşulan wagty 7 aý öň Gören adam sany 323x
Toyota hilux 2009
Yağdayy gowy onysyk barGörmek Ýeňil maşynlar goşulan wagty 7 aý öň Gören adam sany 208x
Продаю машину Toyota Corolla 2013г.
Продаю машину Toyota Corolla 2013г 6 мес. Цена 7,000$. Пробег 35000км. Двигатель 4 цилиндровый. Объем двигателя 1.8L. Коробка передач Автомат. Привод - Передний привод. Состояние идеальное. Новая резина (NEXEN 2017), которая установленна три недели н...Görmek Toyota goşulan wagty 1 ýyl öň Gören adam sany 534x
Satlyk Toyota Camry XLE
Yagdayi: Polniy Full lyukly, klimat kontrol, krugovoy birka hemme zat rodnoy. 100% degim yok, lyuboy ussa görkezibermeli. Motor yag içenok, motora 100% garantiya beryan. Içi daşy arassaja çyzyk yok. Nagt aljaga gow skidka bar.Görmek Ýeňil maşynlar goşulan wagty 1 ýyl öň Gören adam sany 891x
bmw
Lada 2107 ya-da BMW 525
Satyn aljak!!! Lada-2107 ya-da BMW-525(535) yagdayy gowy bolsa. Lada-2010-11-12. BMW- yagdayy gowy bolsa bolyar. Onunden nagt 25 berjek. ayda 5-milyondan. mashynyn oz bahasynyn ustune 10 milyon mundiraysin. mashyny adyndan chykarmak gerek dal. puluny...Görmek Lada goşulan wagty 1 ýyl öň Gören adam sany 164x
camry 2010
opel astra 1996 yyl furgon
Toyota Kamri
Salyk 2004 Duty KamryGörmek Ýeňil maşynlar goşulan wagty 1 ýyl öň Gören adam sany 388x
Toyota Avalon
- 1


text:
Hormatly Prezidentimiziň ýolbaşçylygynda Türkmenistan döwletimiz gün-günden ösüşlere tarap öňe gidýär we goňşy döwletler bilen parahatçylykly, özara düşünişmek iki taraplaýyn bähbitli gatnaşyklary ösdürmek işleri barha ilerleýär.
EYR-nyň baştutanynyň Türkmenistana boljak iş sapary, iki döwletiň gatnaşyklarynyň berkemegine, syýasy, ykdysady we medeni ugurlaryň ösüşiniň mundan beýläk hem ilerlemegine getirer. Öz gözbaşyny müňýyllyklardan alyp gaýdýan doganlyk türkmen-eýran gatnaşyklarynyň taryhy, iki ýurduň özara bähbitli hyzmatdaşlygy üçin ygtybarly esas bolup hyzmat edýär. Häzirki döwürde Türkmenistanda amala aşyrylýan ykdysady özgertmeleriň netijesinde kuwwatly pudaklar kemala gelýär. Uzak möhletli geljege gönükdirilen Türkmenistan bilen EYR-nyň özara gatnaşyklary geljegi uly bolan, möhüm ugurlary öz içine alýar. Bu gatnaşyklar parahatçylyga, hoşniýetli goňşyçylyga, iki ýurduň halklarynyň we tutuş sebitiň durnukly ösüşine we abadançylygyna hyzmat eder.
Barha ilerleýän hoşniýetli goňşyçylyk gatnaşyklary
Hormatly Prezidentimiziň ýolbaşçylygynda Türkmenistan döwletimiz gün-günden ösüşlere tarap öňe gidýär we goňşy döwletler bilen parahatçylykly, özara düşünişmek iki taraplaýyn bähbitli gatnaşyklary ösdürmek işleri barha ilerleýär.


text:
Häzirki wagtda Aşgabat şäheriniň ýaşaýjylary, 1990-njy ýylda Magtymguly – Aşgabat – Magtymguly ugry boýunça geçirilen welosipedli ýörişe gatnaşyjylaryň we gurnaýjylaryň hatarynda bolan Sapargül Mämmedowa hem-de onuň ýanýoldaşy Serdar Annaorazow bilen gürrüňdeşligimiz turuwbaşdan 1938-nji ýylda, edil şu ugur boýunça geçirilen welosipedli ýörişe syrykdy. Sapargül gelneje elindäki galyň albomda ýerleşdirilen, şol ýyllaryň welosiped bilen baglanyşykly wakalaryndan habar berýän suratlary, geçilen ugruň çyzgysy, welosportuň Türkmenistandaky täsin sahypalary bilen bizi tanyşdyryp oturyşyna, biziň alboma ýerleşdirilen suratlar bilen bagly beren sowallarymyza, göýä, ýaşlyk ýyllaryna sapara ugrajak mysaly buýsançly ýylgyryp, jogap bermäge başlady:
– Ine, bu surat 1938-nji ýylda geçirilen welosipedli ýörişe ýolbaşçylyk eden Pawel Pankratýew bilen duşuşygymyzyň pursady. Onuň ýörgünli ady Pälwan agady. Ol welaýat merkezinden uzakda ýerleşýän Magtymguly sebitine welosipediň ornaşmagyna uly goşant goşan adam hökmünde tanalýar – diýip, albomyň gatlaryny agdaryp oturyşyna biziň ünsümizi ýene-de bir suratda jemledi. – Ine, bu surat bolsa 1990-nji ýylda geçirilen Magtymguly – Aşgabat – Magtymguly welosipedli ýörişiň dowamynda Aşgabada gelenimizde üýşüp düşen suratymyz. Şol ýörişde biz 1990-njy ýylyň 26-njy oktýabrynda Magtymgulydan ugrap, 7-nji noýabrda yzymyza dolanyp gelipdik. Ýörişe jemi 30 adam gatnaşyp, onuňam dördüsi gyzlardy. Welosipedli ýörişe gatnaşmaga döwtalap bolan şol dogumly gyzlar häzirki ýaly ýadymda. Olar Sähragiil Şyhyýewa, Annagiil Annaýewa, Çemen Meňliýewa, Ýelena Saharowa ýaly okuwçy gyzlar we meniň bilen jemi 5 zenandy. Öziim şol wagt Magtymguly etrabynyň 1-nji orta mekdebinde, ýoldaşym Serdar bolsa 2-nji orta mekdebinde mugallym bolup zähmet çekýärdik. Bu ýörişe mekdebimiziň mugallymlary Amandurdy Kadyrow, Tagangeldi Işangulyýew dagy we serhetçi esgerlerdenem 5-si gatnaşypdy.
Sapargül gelnejäniň gürrüň berşi ýaly, ol Magtymguly etrabynyň 1-nji orta mekdebinde işleýän döwründe, şol wagtlar hereket eden «Fakel» gurnak toparyna ýolbaşçylyk edip, onuň işine-de mekdebiň okuwçylarynyň uly höwes bilen gatnaşmagyny gazanypdyr. Olaryň ilki bilen 1938-nji ýylda geçirilen «Magtymguly – Aşgabat – Magtymguly» ýörişi, oňa gatnaşyjylar barada maglumatlary ýygnandyklary, 1938-nji ýylda geçirilen ýörişiň ugry boýunça geçip, ony içgin öwrenendiklerini albomda ýerleşdirilen suratlary synlanyňda-da göz ýetirmek kyn däl.
Köpýyllaryň ajysyny-süýjüsini bileje çekişen ýanýoldaşy Serdar aga bilen albom gatlaryny agdaryp oturyşyna Sapargül gelneje gürrüňini dowam etdi:
– Şeýlelikde, 30 adamdan ybarat toparymyz 1990-njy ýylyň 26-njy oktýabrynda «Magtymguly – Aşgabat – Magtymguly» ýörişine badalga aldy. Ýörişiň dowamyndaky wakalar şu günki ýaly ýadymda. Her bir ýaşaýyş toplumynda ýerli ilat bizi uly hormat bilen, okuwçylar gül desseleri bilen garşylaýardylar. Könekesir obasynda bolan waka has-da ýatdagalyjy boldy. Şonda okuwçylaryň biri dabaradan gijä galypdyr. Biz bolsa bu ýerden ýaňy ugrapdyk. Elleri gül desseli oglanjyk ylgap, yzymyzdan ýetip, gül dessesini bize gowşuryp gidipdi.
Ýol ugrunyň dag ýodalarynda kynçylyklaram az bolmandy. Dag ýodalarynda eňňitlerden aşak gaýtmalydy. Käbir ýerlerinde bolsa ugrumyz inçelip, ýokarlygyna gidýän çarkandakly dagly ýerlere düşerdi. Şol belentli-pesli dag eňňitlerinde welosipede erk etmek uly eserdeňligi, jogapkärçiligi talap edýärdi. Ýörişe gatnaşyjylar bu päsgelçilikleri üstünlikli ýeňip geçdiler. 7-nji noýabrda hem ýörişe gatnaşyjylaryň ählisiniň sag-amanlygynda yzymyza – Magtymguly etrabyna geldik – diýip, Sapargül gelneje sözüne dyngy berdi.
Ýörişe gatnaşyjylaryň üýşüp düşen suratyna, olaryň her biriniň ýüzüne öwran-öwran garadygyňça, ýörişe gatnaşan ildeşlerimiziň, serhetçi ýigitleriň we okuwçy oglan-gyzlarymyzyň merdana keşpleri Sapargül gelnejäniň gürrüňleri bilen sazlaşyp, ýokary buýsanç duýgusy bilen seniň kalbyňy doldurýardy. Söhbetdeşligiň arasyna düşen dymyşlykdan peýdalanyp, men şol ýyllaryň wakalarynyň bir pursadyny-da sypdyrman gürrüň bermäge we häzirki nesillerimize ýetirmäge howlukýan ýaly wakalary içgin beýan edip oturan Sapargül gelnejedir Serdar agadan, şol taryhy ýörişden başga nähili ýörişleriň geçirilendigi we olaryň esasy maksady hakynda soranymda, olar uly höwes bilen söhbetdeşligi dowam etdirdiler:
– Ýörişleriň maksady barada aýdanymyzda welosipedli ýörişe halkymyzyň, ylaýta-da, ýaşlarymyzyň öz Watanymyza, gözel tebigatymyza bolan söýgüsiniň, olaryň täze wakalara, belentliklere bolan ymtylyşynyň we merdanalyk, watançylyk ýaly mukaddes duýgularynyň ýüze çykmasynyň aýdyň beýany diýip düşünýäris. Şundan hem ýörişleriň öz öňünde goýan esasy maksady gelip çykýar. Ilkinji ýörişimiziň üstünlikli geçmegi, ýaşlarymyzy täze ýörişlere ruhlandyrdy. Şeýlelikde, 1991-nji ýylda Magtymguly – Maşat-Misserian – Magtymguly, soňra Magtymguly – Daýna – Magtymguly, Magtymguly – Çendir – Magtymguly ugurlary boýunça welosipedli ýörişleri geçirdik. Bu ugurlaryň göwünleri galkyndyryjy gözel tebigaty bar we taryhy-medeni mirasymyza baý. Bu ugurlar Maşat-Misserian düzlügini, Şarlawuk, Madaw obalaryny, Madaw düzlügini öz içine alýar. Ine, bu günki giin bagtyýarlyk zamanamyzda, mähriban Arkadagymyzyň tagallasy bilen taryhy gymmatlyklarymyza, häzirki milli mirasymyza uly hormat goýulýar, sporta, bedenterbiýä uly üns berilýär. Netijede, welosiped sportuna-da täzeçe döwran dolandy. BMG-niň Baş Assambleýasynyň hormatly Prezidentimiziň başlangyjy boýunça her ýylyň 3-nji iýunyny «Bütindünýä welosiped güni» diýip yglan etmegi hemişelik Bitarap döwletimiziň halkara abraýyndan bir nyşan. Biz indi ýaşuly nesliň wekili hökmünde ösüşlere ýaran zamananyň şaýady bolandygymyza buýsanýarys we ýaşlarymyza uly ynam bildirýäris.
Hakykatdan-da, Serdar aganyň we Sapargül gelnejäniň buýsanmaga-da, ynam bildirmäge-de doly haklary bar. Çünki olar öz Watanyna ygrarly, welosiped sportuna wepaly durmuşy geçdiler we sagdyn durmuş ýörelgesine eýermeklerini bu günki gün hem dowam etdirýärler. Paýtagtymyzdaky we dag goýnundaky gözel künjeklerde welosipedli ýa-da pyýada gezelençler bolsa olaryň gündelik manyly durmuşlarynyň hemrasyna öwrüldi. Bize bolsa häzirki wagtda paýtagtymyzdaky Aýratyn zehinli çagalaryň Saparmyrat Türkmenbaşy adyndaky döwlet mekdep-internadynyň bedenterbiýe mugallymy Serdar Annaorazowyň, Ýaş syýahatçylar merkeziniň gurnak ýolbaşçysy Sapargül Mämmedowanyň çekýän döredijilikli zähmetlerinde, agzybir maşgala ojaklarynda bagtyýarlyk eýýamyň mylaýym şemalynyň hemişe öwsüp durmagyny arzuw edäýmek galýar.


text:
Aşgabada ýörite baýrak getirildi. Bu baýraga meşhur halkara bäsleşiginde türkmen multimediýa taslamasy mynasyp boldy. Bu taslama Atamyrat-Ymamnazar-Akina demir ýolunyň açylyşynda hödürlenildi.
Bu demir ýoluň gurluşygyna 2013-nji ýylyň 5-iýunynda doganlyk ýurtlaryň – Türkmenistanyň, Täjigistan Respublikasynyň hem-de Owganystan Yslam Respublikasynyň Prezidentleriniň gatnaşmagynda badalga berlendigini ýatlatmalydyrys. Trasmilli polat ýoluň -- Aziýa halkara demir ýol ulag geçelgesiniň birinji tapgyryny ulanmaga bermek dabarasy 2016-njy ýylyň 28-nji noýabrynda hormatly Prezidentimiz Gurbanguly Berdimuhamedowyň hem-de Owganystan Yslam Respublikasynyň Prezidenti Mohammad Aşraf Ganiniň gatnaşmagynda geçirildi.
Sebitleýin gatnaw ýollarynyň ösüşiniň taryhyna ýazylan bu wakanyň uly ähmiýeti meşhur AV Awards 2017 bäsleşiginiň abraýly baýragynda hem öz beýanyny tapdy. Bu bäsleşik her ýyl dünýäniň ähli künjeklerinden multimediýa senagatanyňy iň gowy taslamalaryny kesgitleýär. Sylaglamak dabarasy Londonda geçirildi we oňa dünýäniň 38 ýurdundan 1,5 müňden gowrak tomaşaçy gatnaşdy.
Ýeňiş gazanan taslama Türkmenistan-Owganystan-Täjigistan demir ýolunyň gurluşygynyň başlangyç tapgyryna öwrülen Atamyrat–Ymamnazar Akina demir ýolunyň açylyş dabarasyna gatnaşyjylara görkezilen haýran galdyryjy ýokary tehnologiýaly şüweleň görnüşinde boldy. Bu demir ýoluň ulanmaga berilmegi bilen, iki ýurduň, geljekde bolsa uly sebitiň köp döwletleriniň ulag-üstaşyr kuwwatyndan netijeli peýdalanmak, olaryň häzirki zaman halkara ykdysady gatnaşyklar ulgamyna işjeň goşulyşmagy üçin täze mümkinçilikler dörediler.
Dabaraly çäräni geçirmek üçin Türkmenistanyň we Owganystanyň serhediň golaýynda bir müň orunlyk ýörite ägirt uly sekizgyraňly ak öýüň görnüşindäki ýörite tanyşdyryş çadyry guruldy. Çadyryň içi däp bolan türkmen gölleri görnüşinde bezeldi. Onuň şekilleri hatda daşky giňişligi hem gurşap alyp, göýä, wideoşekilleriň üçünji ölçegini döreden ýaly boldy. Şüweleňi has-da netijeli görkezmek maksady bilen 500 sany hereket edýän we şöhle saçýan sferadan ybarat şekiller döredildi.
Iki minutlyk şüweleňde wideoşekiller göýä heýkeller görnüşinde howada döredildi, olaryň şekilleri diwarlarda, polda hem-de potolokda peýda boldy. Ilki bilen damja peýda boldy, soňra şöhlelerden haly emele geldi. Halyda täsin göller peýda boldy. Soňra bularyň ählisi alyslara uzap gidýän demir ýola öwrüldi.
Roligiň özi däp bolan türkmen nagyşlary görnüşindäki ekranlarda görkezildi. Onuň şekilleri tutuş giňişligi gurşap aldy. Ol taryha, gadymy döwürlere, ýurdumyzyň çäginden Beýik Ýüpek ýolunyň geçen döwürlerine syndan başlandy. Ol üç bölekden ybarat boldy.
Onuň birinji böleginde Garaşsyzlyk ýyllarynda Türkmenistanda ulag ulgamynda, hususan-da, demir ýol pudagynda gurlan desgalara syn berildi. Bu ýerde şeýle hem milli Liderimiz Gurbanguly Berdimuhamedowyň baştutanlygynda türkmen paýtagtyndaky Halkara howa menziliniň, Türkmenbaşydaky deňiz portunyň, Aşgabat – Türkmenbaşy awtomobil ýolunyň we beýleki desgalaryň gurluşygy ýaly ägirt uly taslamalaryň amala aşyrylyşy görkezildi. Wideoşekiliň bu görnüşiniň mazmuny häzirki döwürde Türkmenistanyň Ýewropany we Aziýany birleşdirýän möhüm logistiki merkezdigini aýdyňlyk bilen beýan edýär.
Roligiň esasy bölegi Aziýa halkara demir ýol geçelgesine, onuň sebitiň ýurtlary üçin ähmiýetine bagyşlanýar. Taslama gatnaşýan döwletleriň täze bazarlara çykmak mümkinçiligine eýe bolýandygy, mundan başga-da, Owganystan üçin durmuş-ykdysady taýdan ösmek, täze şäherleri, kärhanalary gurmak, iş orunlaryny döretmek üçin giň mümkinçilikleriň açylýandygy beýan edilýär. Türkmenistanyň esasy wezipesi bolsa goňşy ýurtlara dünýäniň ulag ulgamyna goşulyşmagyna ýardam etmekden ybaratdyr. Milli ykdysadyýet barada aýdylanda bolsa, täze ýol Lebap welaýatynyň senagat taýdan okgunly ösmegine kuwwatly itergi berer.
Şüweleň mahalynda wideokartada Aziýa demir ýol geçelgesiniň Hytaýa, Hindistana, Pakistanyň deňiz portuna çykmak arkaly açýan ýollary aýdyň görkezilýär. Bu ýollar Türkmenistany, Täjigistany we Owganystany birleşdirer.Wideoşekiliň şu böleginde Aziýa geçelgesine goşulmak arkaly yklymyň ýurtlarynyň ulag ulgamlaryny baglanyşdyryp biljek esasy ugurlar görkezilýär. Wideoroligiň üçünji böleginde demir ýoluň Atamyrat-Ymamnazar-Akina bölegi, onuň gurluşygynyň barşy, düzümleýin desgalary, Owganystana çekilen elektrik geçirijileri, nebit önümleri saklanýan terminalyň gurluşy barada gürrüň berilýär. Bu ýerde gürrüň täze polat ýol arkaly Lebapda öndürilýän sementi, Seýdiniň nebiti gaýtadan işleýän zawodynda çykarylýan önümleri we beýlekileri ibermegiň mümkinçilikleri barada barýar.
Atamyrat türkmen şäherinden Akina owgan şäherine çenli täze demir ýoly hem-de tutuş degişli düzümi gurmak işiniň diňe Türkmenistanyň Demir ýol ulaglary ministrliginiň edaralary tarapyndan alnyp barlandygy wajypdyr. Çölüň çylşyrymly şertlerinde bu ýoly özleşdirmek üçin uly tagallalar hem-de serişdeler gerek boldy, şeýle hem düzümiň desgalary, lokomotiw deposy guruldy, ätiýaçlyk we gapdal ýollar we beýlekiler abadanlaşdyryldy.
Türkmen ýol gurluşykçylarynyň işleden döwrebap tehnikalary hem-de enjamlary, işleriň sazlaşykly we çalt guralmagy bu geljegi uly taslamanyň durmuşa geçirilmegini ep-esli çaltlandyrmaga mümkinçilik berdi. Bu taslamanyň amala aşyrylmagyna milli Liderimiz Gurbanguly Berdimuhamedow hemişe goldaw berip geldi.
Halkara demir ýol gatnawlarynyň kuwwatyny artdyrmakdan başga-da, täze polat ýollar içerki çäkleriň okgunly ösmegine ýardam edýär. Döwrüň görkezişi ýaly, garaşsyzlyk ýyllarynda gurlan demir ýollar Türkmenistanyň baýlyklaryny çalt özleşdirmäge hem-de rejeli peýdalanmaga ýardam etdi, ýurdumyzyň sebitleriniň durmuş-ykdysady ösüşinde möhüm orun eýeledi.
Täze ýollar bilen birlikde çöllük ýerlere suw we elektrik togy gelýär, aragatnaşyk ulgamlary çekilýär, ýaşaýyş jaýlary hem-de durmuş maksatly desgalar gurulýar. Türkmen hünärmenleri şeýle hem Owganystanyň çäginde Ymamnazardan Akina çenli demir ýoluň bölegini çekdiler.
Uzynlygy 88 kilometr bolan ýoluň ugrunda 256 metre we 363 metre barabar iki sany uly köpri guruldy. Gülüstan we Ymamnazar menzilleri, täze beketler hem-de zerur tehniki we durmuş maksatly desgalaryň birnäçesi işe girizildi.
Iki ýurduň söwda-ykdysady hyzmatdaşlygy, bilelikdäki täze düzümleýin taslamalaryň amala şyrylmagy owgan ykdysadyýetini mundan beýläk-de ösdürmek iri durmuş meselelerini, şol sanda ilaty iş bilen üpjün etmek meselelerini üstünlikli çözmäge kuwwatly itergi berýär, maýa goýumlaryny çekmäge ýardam edýär we umuman, Owganystandaky ýagdaýa oňyn täsir edýär.
Sebitiň ýurtlarynyň çäginde Türkmenistan Owganystana demir ýollar arkaly gelip gowuşýan ýükleriň ählisiniň 75 göteriminiň ýetirilmegini üpjün edýär. Türkmenistandan iberilýän dürli ýükleriň möçberi hem artýar. Olaryň esasy bölegi nebit önümleri hem-de suwuklandyrylan gazdyr. Goňşy ýurda türkmen bugdaýy we bugdaý uny, karbamid we beýleki harytlar iberilýär.
Beýik ýüpek ýoluny täzeden dikeldýän bu ýol, nesip bolsa, berkarar döwletimiziň ulag-üstaşyr geçiriş kuwwatyny has-da artdyrar. Ýewropa-- Aziýa Ýuwaş umman-- Günorta Aziýa ugry boýunça örän möhüm halkara geçelgesine öwrüler. Sebitiň döwletleri bilen netijeli söwda-ykdysady hyzmatdaşlygy berkitmäge ýardam berer. Millionlarça adamlaryň bähbitlerine, ählumumy parahatçylyga we abadançylyga hyzmat eder.
Hormatly Prezidentimiz Gurbanguly Berdimuhamedowyň ulag pudagyny ösdürmek baradaky konsepsiýasyna laýyklykda, gysga wagtyň içinde iri halkara taslamalary durmuşa geçirildi. Şunuň netijesinde ýurdumyzda demir ýol, awtomobil, howa we suw ulaglaryny işe girizmek arkaly amatly hem-de howpsuz halkara ulag geçelgeleri döredildi. Munuň özi sebitde durnukly ösüşi, halklaryň arasyndaky hoşniýetli gatnaşyklaryň pugtalandyrylmagyny, syýasy we medeni hyzmatdaşlygyň berkidilmegini, söwda haryt dolanyşygynyň möçberleriniň artdyrylmagyny üpjün edýär.
Aziýa halkara demir ýol ulag geçelgesiniň birinji nobatdakysynyň işe girizilmegi bilen, Owganystanyň, Täjigistanyň, Hytaýyň, Hindistanyň, Pakistanyň we Aziýa-Ýuwaş ummany sebitleriniň ýurtlary üçin giň mümkinçilikler açylýar. Eýrana, Gazagystana, Russiýa Federasiýasyna, Azerbaýjana we Ýewropa ýurtlaryna iberilýän ýükleriň artdyrylmagyna amatly şertler döredilýär.
Şunuň bilen birlikde, Türkmenistany Ýewraziýa sebitinde «polat ýollaryň» uly çatrygyna, iri ulag-üstaşyr merkezine öwürýär.
Ýurdumyzyň gurýan dostluk we hyzmatdaşlyk ýollary Birleşen Milletler Guramasy, Şanhaý Hyzmatdaşlyk Guramasy, Garaşsyz Döwletleriň Arkalaşygy, Ykdysady Hyzmatdaşlyk Guramasy ýaly iri halkara we sebit guramalarynyň derejesinde alnyp barylýan hyzmatdaşlygy has-da berkitmäge ýardam eder. Türkmenistanyň işjeň gatnaşmagynda döredilýän täze ýollar Ýewraziýa giňişliginde durnukly ösüşi üpjün etmekde sebitimiziň ornuny güýçendirýär.
Ösen ulag-üstaşyr düzümlerini döretmek biziň ileri tutýan strategiki wezipämizdir diýip, hormatly Prezidentimiz Gurbanguly Berdimuhamedow nygtaýar. Milli Liderimiz iri düzümleýin taslamalaryň başyny başlady. Olaryň hatarynda şu ýylyň mart aýynda açylan, Amyderýanyň üstünden geçýän demir ýol we awtomobil köprüleri bar. Olar sebitiň çäklerinde möhüm ähmiýete eýedir.
Häzirki wagtda ýurdumyzda amala aşyrylýan ykdysady özgertmeler, ilkinji nobatda, halkymyzyň ýaşaýyş derejesini has-da ýokarlandyrmaga, türkmenistanlylaryň asuda we abadan durmuşyny üpjün etmäge gönükdirilendir. Şunuň bilen birlikde, olar goňşy ýurtlaryň ykdysadyýetini hem-de durmuş düzümini ösdürmäge mümkinçilik berýär.
Şoňa görä-de, Aziýa halkara ulag geçelgesiniň möhüm bölegi bolan AtamyratYmamnazar Akina halkara demir ýolunyň açylan senesi ulag gatnawlarynyň ähli görnüşleriniň – deňiz we gury ýer ulaglarynyň sazlaşykly ösüşi babatda diňe bir ýurdumyzyň däl, eýsem, tutuş sebitiň hem-de dünýäniň taryhyna ýazylar. Demir ýollar bolsa ulaglar ulgamynda aýratyn ähmiýete eýedir. Bular barada şol günler Aşgabatda geçirilen BMG-niň Durnukly ulag ulgamy boýunça ählumumy maslahatyna gatnaşanlar hem bellediler.
Demir ýoluň bu bölegi ýurdumyz üçin hem uly ähmiýete eýedir. Häzirki wagtda bu ýerde, Lebap welaýatynda iri senagat merkezi döredilýär. Bu sebitde ägirt uly senagat kärhanasy – kaliý dökünlerini öndürýän dag-magdan baýlaşdyryjy toplumy guruldy. Milli ykdysadyýetimizi diwersifikasiýa ýoly bilen ösdürmek, ýurdumyzyň himiýa senagatynyň kuwwatyny artdyrmak boýunça durmuşa geçirilýän maksatnamalar babatda bu önümçilik toplumyna möhüm orun degişlidir.
Taslamanyň durmuşa geçirilip başlanyndan bäri geçen ýyllaryň dowamynda onuň ähmiýeti has-da artdy. Önümçiligiň bolşy ýaly, dünýäniň söwda merkezi hem Aziýa tarap süýşýär we onuň bazarlaryna elýeterliligiň ähmiýetini güýçlendirýär.
Sebitiň syýasy taýdan ösüşi babatda hem bu taslama uly ähmiýete eýedir. Häzirki wagtda halkara bileleşigi Merkezi hem-de Günorta Aziýada parahatçylygy, durnukly ösüşi we howpsuzlygy pugtalandyrmagyň bähbidine uly tagallalary edýär. Owganystandaky ýagdaýy syýasy taýdan kadalaşdyrmak, onuň ykdysadyýetini we durmuş ulgamyny dikeltmek, parahatçylykly hem-de döredijilikli durmuşy ýola goýmak bu işiň möhüm ugry bolup durýar.
Şunuň bilen baglylykda, bir bölegi Owganystanyň çäginden geçýän demir ýoluň gurluşygy bu ýurduň deňhukukly hem-de hormatlanylýan hyzmatdaş hökmünde Merkezi we Günorta Aziýanyň syýasy hem-de ykdysady durmuşyna goşulyşmagy, onuň bu sebitleriň ösüşine saldamly goşant goşup bilmegi, ykdysady we söwda hyzmatdaşlygynyň dürli ugurlaryny giňeltmegi üçin oňat mümkinçilikleri döredýär.
Owganystanyň içi bilen dowam etdiriljek, onuň welaýatlaryny birleşdirjek hem-de täze iş orunlaryny döretjek ýoluň durmuş babatda hem ähmiýeti uludyr. Demir ýola hyzmat etjek owgan hünärmenleri hem Türkmenistan taýýarlar. Ýurdumyz goňşy döwletden talyplaryň nobatdaky toparyny okuwa kabul etdi. Adamlaryň maddy-hal ýagdaýynyň, bilim we medeni derejesiniň ýokarlanmagy doganlyk döwletde syýasy ýagdaýa oňyn täsir edýär, gapma-garşylykly ýagdaýlaryň döremek howpuny peseldýär, terrorçylyk, ekstremizm, neşe serişdeleriniň ýaýramagy üçin şertleri aradan aýyrýar, owganystanlylaryň millionlarçasyna ajaýyp geljege mümkinçilik döredýär.
Hormatly Prezidentimiz Gurbanguly Berdimuhamedowyň işläp taýýarlan hem-de işjeň ilerledilýän Türkmenistanyň logistika strategiýasynyň özünde taryhylyk ýörelgesi jemlenendir. Milli Liderimiziň “Türkmenistan—Beýik Ýüpek ýolunyň ýüregi” atly kitabynda nygtaýşy ýaly, gadymy döwürlerde ýurdumyzyň çäginden yklymyň halklaryny we ýurtlaryny birleşdiren, umumadamzat ösüşinde, Gündogaryň we Günbataryň özara gatnaşyklarynda ägirt uly orny eýelän esasy söwda ýollary geçipdir.
Milli Liderimiziň Beýik Ýüpek ýoluny täze görnüşde dikeltmek baradaky giň möçberli başlangyçlaryny durmuşa geçirmekde demir ýol ulgamyna möhüm orun degişlidir. Hormatly Prezidentimiz Gurbanguly Berdimuhamedow bu pudagy ösdürmäge berýän uly ünsi demir ýol ulagynyň köpugurlylygy we ygtybarlylygy, ýükleriň ähli görnüşlerini daşamaga ukyplylygy hem-de Türkmenistany iri logistika merkezine öwürmek üçin mümkinçilikleriniň bardygy babatda tapawutlanýandygy bilen şertlendirilendir. Bu logistiki merkez Ýewropa-Aziýa esasy ýol gatnawlaryny özüne birleşdirip biler.
Hormatly Prezidentimiz Gurbanguly Berdimuhamedowyň Birleşen Milletler Guramasynyň Baş Assambleýasynyň 65-nji, 66-njy hem-de 70-nji mejlislerinde, GDA-nyň döwlet Baştutanlarynyň, ŞGH-nyň sammitlerinde we beýleki ýokary derejeli forumlarda beýan eden halkara başlangyçlary häzirki döwrüň ýagdaýlaryny hem-de talaplaryny nazara almak bilen, özara bähbitli söwda-ykdysady gatnaşyklary pugtalandyrmaga hem-de ösdürmäge gönükdirilendir. Hususan-da, gürrüň BMG-niň ulag ulgamyny ösdürmek baradaky Ýörite maksatnamasyny işläp taýýarlamak barada barýar. Onda Hazar we Gara deňizleriň, Orta Aziýanyň we Ýakyn Gündogaryň arasyndaky ulag-üstaşyr mümkinçilikleri öwrenmek göz öňünde tutulýar.
Häzirki zaman şertlerinde halkara ulag-logistika ulgamy Beýik Ýüpek ýolunyň wezipesini ýerine ýetirýär. Ol halkara syýasy we ykdysady hyzmatdaşlygy ýola goýmak üçin ygtybarly binýat bolup çykyş edýär hem-de hoşniýetli goňşuçylyk, özara we köptaraply bähbitlilik ýörelgelerine goşulyşmak işiniň möhüm şerti bolup hyzmat edýär.
Hormatly Prezidentimiziň “Türkmenistan –Beýik Ýüpek ýolunyň ýüregi” atly kitabynda bu mesele milli taryhymyzdan maglumatlaryň, gadymy rowaýatlaryň, ýurdumyzyň häzirki durmuşynyň wakalarynyň mysalynda çuňňur we hemmeler üçin düşnükly derejede açylyp görkezilýär.
Maglumatlara baý bolan bu kitapda milli Liderimiz Beýik Ýüpek ýolunyň peýda bolmagynda we işjeň hereket etmeginde türkmen halkyna möhüm orunlaryň biriniň degişlidigini aýratyn belleýär. Bu ýoluň her bir şahasy ÝUNESKO-nyň Bütindünýä mirasynyň sanawyna girizilmäge mynasypdyr.
Şeýlelikde, döwletimiziň asyryň iri ulag taslamalaryny üstünlikli amala aşyrmagy bilen täze taryh ýazylýar hem-de Beýik Ýüpek ýoluny dikeltmek barada täze pikir öňe sürülýär. Hormatly Prezidentimiz Gurbanguly Berdimuhamedowyň belleýşi ýaly, Garaşsyz, Bitarap Türkmenistan Beýik Ýüpek ýolunyň ýüregi bolup durýar.


text:
«Türkmengeologiýa» döwlet korporasiýasy bäsleşik yglan edýär 16.10.2018 — 26.11.2018
«Türkmengeologiýa» DK Türkmenistanyň Nebitgaz toplumyny harytlar bilen üpjün edijileri bäsleşik esasynda kesgitleýän Komissiýanyň adyndan Halkara bäsleşigini yglan edýär: № 3 – elektrotehniki, geofiziki, barlag we ölçeg enjamlary, aragatnaşyk serişdeleri we gurluşyk materiallary; Bäsleşige...
«Türkmengaz» döwlet konserni bäsleşik yglan edýär
«Türkmengaz» döwlet konserni halkara Bäsleşigini gaýtadan yglan edýär «Türkmengaz» DK-nyň senagat desgalarynyň töweregini inžinerçilik (IGS) we tehniki gorag serişdeleri (TGS) bilen taslamalaşdyrmak we enjamlaşdyrmak; Bäsleşige gatnaşmaga isleg bildirýänler Aşgabat ş. 1939, Arçabil...
«Türkmengaz» döwlet konserni bäsleşik yglan edýär 10.10.2018 — 21.11.2018
«Türkmengaz» döwlet konserni material-tehniki serişdelerini satyn almak boýunça № T/GAZ-093 belgili açyk Bäsleşik yglan edýär Lot №2 – zawod enjamlary; Lot №3 – elektrotehniki enjamlar, barlag-ölçeg enjamlary (SKADA); Lot №3 – elektrotehniki enjamlar, barlag-ölçeg...
«Türkmengaz» döwlet konserni bäsleşik yglan edýär 05.10.2018 — 16.11.2018
«Türkmengaz» döwlet konserni material-tehniki serişdelerini satyn almak boýunça № T/GAZ-092 belgili açyk Bäsleşik yglan edýär Lot №1 – Turba önümleri; Lot №2 – zawod enjamlary; Lot №3 – geofiziki enjamlar we materiallar; Bäsleşige gatnaşmaga isleg...
«Türkmengaz» döwlet konserni bäsleşik yglan edýär
«Türkmengaz» döwlet konserni halkara Bäsleşigini gaýtadan yglan edýär «Galkynyş» käninde GS-1A, GS-1 we GS-2 känlerinde granulirlenen harytlyk kükürdi gaplamak boýunça goşmaça enjamlary taslamak we «açary gowşurmak» şerti bilen gurmak Bäsleşige gatnaşmaga isleg...
«Türkmengaz» döwlet konserni bäsleşik yglan edýär 03.10.2018 — 14.11.2018
«Türkmengaz» döwlet konserni material-tehniki serişdelerini satyn almak boýunça № T/GAZ-091 belgili açyk Bäsleşik yglan edýär Lot №1 – Turba önümleri; Lot №2 – zawod enjamlary; Lot №3 – elektrotehniki enjamlar, barlag we ölçeg enjamlary,...
«Türkmenturba» açyk görnüşli paýdarlar jemgyýeti bäsleşik yglan edýär 02.10.2018 — 20.11.2018
«Türkmenturba» açyk görnüşli paýdarlar jemgyýeti material-tehniki serişdelerini satyn almak boýunça № T/TURBA - 05 belgili açyk Bäsleşik yglan edýär Lot №6 – polietilenden we polipropilenden turbalary, poddonlary, galyndylar üçin ýaşşikleri, et önümleri...
Türkmenbaşydaky nebiti gaýtadan işleýän zawodlar toplumy bäsleşik yglan edýär 24.09.2018 — 05.11.2018
Türkmenbaşydaky Nebiti gaýtadan işleýän zawodlar toplumy Türkmenistanyň Nebitgaz toplumyny harytlar bilen üpjün edijileri bäsleşik esasynda kesgitleýän Toparyň adyndan halkara Bäsleşigini yglan edýär: Türkmenbaşynyň Nebitiň gaýtadan işleýän zawodlar toplumynda UZK-DAG desgalarynyň gurluşygyny...
«Eni Turkmenistan Limited» kompaniýasy bäsleşik yglan edýär: 02.10.2018 - 01.11.2018
"Eni Turkmenistan Limited" kompaniýasy № 10074165 - Toyota awtoulaglaryny satyn almak boýunça tendery yglan edýär Bäsleşigiň möhleti 2018-nji ýylyň 30 oktýabr, sagat 17:00 (ýerli wagty). Ähli gyzyklanma bildirýän kompaniýalar bäsleşige gatnaşmaga resmi çakylygy almak...